
Na Houston, tin intercambio di informacion 

Den prexime simannan, un 
delegacion di CITGO LO BIN Aruba 

Si tur cos cana manera mester ta, lo firma un MOU 


MINISTERMike de Meza, despues di ayega 
for di Hulanda y sali mesora pa Houston, unda 
el a reuni cu Presidente di CITGO. 

Awor e combersacionnan a bira mas intensivo y 
tin necesidad di mas informacion ta necesario. 
Durante su corto estadia na Houston, tabatin 
intercambio di pregunta y ideanan cu tin. Ta 
dos anochi tabatin pa nan a reuni. 

Esaki ta di 4 encuentro p’e aña aki, segun 
Minister Mike de Meza. Fuera di biaha pa 
Houston, e contacto ta sigui via telefon y 
e-mail. 

Hopi biaha a splica pueblo cu e material aki 
ta uno compleho. E ta un compania di capital 
intensive, pasobra pa habri e refineria aki, 
mester inverti hopi placa. Tin mas bien un due- 


diligence di ambos banda. Esey nan ta bezig 
cune. Nan ta papia di diferente topico, e.o. di 
seguridad, e parti tecnico, etc. 

Minister Mike de Meza kier ta masha cuateloso. 
No tin ningun conclusion ainda. E mandatario 
a laga sa di ta den un proceso di evaluacion, 
analisa informacion y discuti tur e puntonan 
aki. 

E interes ta keda positivo di ambos banda. 
Tin necesidad pa combersacion y intercambio 
di informacion cu mester sosode di tur dos 
banda. Minister Mike de Meza no kier crea 
ningun spectativa falso, pero te awor, e 
deliberacionnan ta bayendo hopi positive. 

Lo tin mas desaroyo den e simannan nos 
dilanti. Djey por bay na firma un MoU. Si tur 


cos sali bon di ambos banda, e siguiente paso 
lo firma un MoU. 

CITGO tin crudo y ta mira cu e refineria tin 
un modelo pa haci negoshi, di acuerdo cu nan 
analisis. 

Mester conclui na un decision cu ta bay 
demanda masha inversion. CITGO sa cu e 
refineria na Aruba ta sera hopi aña y pesey 
mester inverti. Valero a wanta e refineria den 
bon condicion, segun Minister Mike de Meza. 

Den e simannan nos dilanti, por spera un 
delegacion CITGO na Aruba pa bishita y 
analisa e refineria. Asina mes e mandatario 
no kier pa ningun hende saca conclusion cu 
no ta existi. 


Mike Eman ne 
tin autoridad 
pa entrega nos 
autonomia 

Mester tene referendum prome 


PARLAMENTO lo trata awe 
diahuebs, un ley cu Gabinete 
Mike Eman a manda pa regla e 
supervision financiero di nos pais. 
Sinembargo den e ley ey, tin tambe 
inclui entrega di nos autonomia 
financiero na Hulanda, algo cu 
Mike Eman y su Gabinete no tin 
autoridad pa entrega. 

Den e ley di CAFT Gabinete 
Mike Eman ta wordo poni bou 
di curatela pa cierto decisionnan 
financiero, pero no pa tur. Sin 
embargo den algun decision cu 
antes ta Gobierno di Aruba so por 


a tuma, awor ta Gobierno di Reino 
mester tuma. 

E ehempel mas serio den e ley ta 
den caso di calamidad, pasobra 
ni den caso di calamidad Mike 
Eman mes por tuma decision. Ta 
mescos cu ora bo corta hala di un 
para cu tabata liber, pa bo sere den 
un haula. 

E autonomia financiero cu e ta bai 
entrega na Hulanda, no ta toca na 
dje pa entrege. E ta autonomfa di 
e pueblo di Aruba, pues prome cu 
e pensa mes di entrege, e mester 
tene un referendum, e mester 


consulta cu e pueblo. 

Si e no consulta cu pueblo, e sa 
cu e ta cometiendo violacionnan 
severo contra e derechonan di un 
pueblo liber manera Aruba, y nos 
lo no duda ningun momento pa 
denunci’e internacionalmente y 
bergonse p’esaki. 

E autonomfa financiero cu nos ta 
perde, no ta completo. Ta keda 
algun decisionnan cu e mes por 
tuma. 

Sin embargo ya Mike Eman a 
mustra cu e decisionnan ey cu 
ainda e mes por tuma, ta sigui cu 
e adicción di malgasta placa, y mes 
momento impone medida contra 
pueblo. 

Pasobra pa pueblo di Aruba e tin 
su lista di 24 medida, cu lo bin cu 
mas belasting nobo, ABB, financial 
transfer tax, lo kita mama y tata 
di famia for di trabou, lo kita 
reparatie toeslag, lo corta subsisio 
di instancianan cu ta yuda esnan 
mas vulnerable. 

Pero den e lista ey e no tin poni 
cu lo baha di 9 pa 7 Minister. No 


tin poni cu e ta bai biaha menos. 
Es mas, el a caba di mustra cual ta 
suprioridadnanrecientemente: el 
a scohe pa un Green Corridor cu 
awor no tin prioridad, y ora CFT 
a puntre con bo ta bai paga p’e, 
el a bisa cu e ta bay suta pueblo 
cu un medida nobo, e financial 
transfer tax. 

Esey ta locual ta spera nos: 
medida pa pueblo di Aruba, y 
malgastamento di placa pa Mike 
Eman y esnan rond di dje. 

Y p’e logra esey ela regala nos 
autonomia, y di awor en adelante 
ni den caso di calamidad, e mes 
por tuma decision. Tanto bal bo tin 
un Prome Minister, si ta Hulanda 
ta dicidi toch. Tanto bal bo tin 
un Parlamento, si ta nan ta dicidi 
toch. 

Pueblo NO a vota pa un CFT bin 
tuma over, pueblo NO a vota pa 
Mike Eman entrega nos autonomia. 
Pues si Mike Eman kier regala nos 
autonomia, e mester consulta cu 
pueblo prome. Fraccion di MEP lo 
bin cu e proposición ey durante di 
e reunion den Parlamento. 







Novo Nordisk ta lansa na Aruba un generacion nobo di 
insulina: Degludec 

Tin 12,100 hende CU 
DIABÉTIS na Aruba cu un 
predominio di 16.24% di 
población total, 

loke ta preocupante, ora cu Aruba ta den top 5 di mundo 


NA 2014, diabétis a causa 4.9 
miyon morto y aproximadamente 
un persona ta muri di diabétis cada 
7 secónde. Tin 39 miyon hende 
den Norte América y na Caribe y 
pa 2035, e cantidat lo aumentá te 
50 miyon. 

Na Aruba, a registrá 12,100 caso 
nobo di diabétis y un predominio 
nacional di 16.24%. Y manera e 
enfermera, specialisa den diabetis, 
Pascal Ustar a declara, Aruba ta 
den top 5 na mundo pa loke ta 
enfermedad di diabetis. 

Ayera mainta, tabata presente, 
banda di enfermera Pascal Ustar, 
kende a bin re-emplaza dr. Arjen 
Hoogendam, specialistanan, dr. 
Harold de Valk di Hulanda y dr. 
Ana Gabriela Garcia di Mexixo. 
Den e senario aki, Novo Nordisk, 
como lider den cuido di diabétis 
y como contesta riba necesidad 
di paciéntenan, ta lansa riba 


mercado di Aruba su marca di 
insulina básico Degludec, cu, 
debi na su mecanismo di accion 
inovativo prolongá, ta duna un 
profil constante a largo plaso p’e 
tratamento di diabétis 1 & 2. 

Segun e cifranan di 2013, 
e Federacion Internacional di 
Diabétis a premirá cu na 2035 
diabétis lo alcansá un costo balorá 
di 627 biyon dóler p’e sintomanan 
di salud mundial. No obstante, na 
2014, e cuenta mundial di diabétis 
a alcansá 612 dóler. Awendia, 
387 miyon hende na mundo tin e 
malesa akiy pa 2035, e lo aumentá 
te cu 592 miyon. 

Di otro banda, 10.5 miyon 
diabético ta keda sin diagnósis, 
representando 27% di e poblacion 
total di Norte América y Caribe, 
cu esnan mas afectá siendo 
personanan di 50 pa 70 aña. 
Pues, diagnósis tempran y e 


tratamento 
corecto ta 
importante pa 
tratamento di e 
malesa, como 
cu el a bira 
un problema 
mayor pa salud 
publico. 

Maske a ser 
bisa, cu no tin 
cura pa diabetis, 
pero tur hende 
mester cambia 
nan life-style, 
come mihor, 
haci ehercisio, 
etc. 

E inovacion di Novo Nordisk pa 
medio di su generacion nobo 
di insulina básico, Degludec, a 
mustra un reduccion di riesgo pa 
hipoglisemia nocturno di 25%, 
danki na su duracion largo riba 
paciéntenan cu diabétis 1 & 2. 

E tin un grado di duracion efectivo 
di 24 ora p’e control glisémico y ta 
baha e riesgo di hipoglisemia cu 
43%, compará cu otro insulinanan. 
Degludec a wórdo aprobá y 
mercadeá den paisnan Europeo, 
manera Reino Uni y Suisa, y den 
América Latina e ta obtenibel na, 
entre otro, Chile y Mexico. 
Hipoglisemia ta un di e retonan 
principal cu paciéntenan diabético 
tin cu deal cuné tur dia. Esaki ta 
sosodé ora e nivel di glucosa baha 
bou di 70 mg/dl den e circulacion 
di sanger y ora e malesa aki no 
haña tratamento, e por resultá den 


un coma óf morto. 

Estudio HAT ta mencioná cu 
hipoglisemia ta un di e mayor 
causanan di ausencia laboral, 
afectando tambe e economia di e 
paciéntenan y sistemanan di salud 
mundialmente, segun splicacion 
di dr. Harold de Valk. 

Dr. Ana Gabriela Garcia, 
Endocrinólogo, ta mencioná cu 
“Degludec ta pone e precedentenan 
pa otro generacionnan nobo di 
insulina, como cu e solucion aplicá 
pa medio di e pén pre-cargá sin 
dolor, ta funcioná di un manera 
similar n’e insulina produci di un 
manera natural, contribuyendo 
n’e pasahe di e glucosa p’e célnan 
y un grado di duracion te cu 42 
ora despues cu a aplik’é. Ademas, 
por us’é cu hende di edad avansá y 
paciéntenan cu fayo di nier.” 
Degludec ta wórdo duná pa 
medio di un aparato pre-cargá cu 
100 unidad/ml y tin un grado di 
duracion mas largo cu 24 ora. 

Tocante Novo Nordisk 

Novo Nordisk ta un compania 
mundial di cuido di salud cu mas 
di 90 aña di inovacion y liderazgo 
den cuido di diabétis. 

E herencia aki a duna nos experencia 
y capacidadnan cu tambe ta 
pone cu nos por yuda hende 
combati otro malesanan crónico 
serio: Hemofilia, defectonan di 
crecemento y obesidad. Pa mas 
informacion, bishitá novonordisk. 
com, Facebook, Twitter, Linkedln 
i YouTube. 

Fondo di 
turismo TPEF 
NO a entrega 
relato anual 
DESDE 2012 

Dicon minister Otmar Oduber no 
mester duna cuenta, pero otro 
fundacionnan si? 


DURANTE reunion den Parlamento diamars 
ultimo a wordo trata e presupuesto pa 2015 di 
e fondo di turismo. 

Remarcable ta cu e Minister Otmar Oduber 
a bai pidi Parlamento un presupuesto di 
3.2 miyon florin, pero ainda no a entrega 


cuentanan anual di e ultimo 3 
añanan. 

Lider di fraccion di MEP 
Evelyn Wever-Croes a baha 
pisa rib’esaki. Segun Wever- 
Croes un Parlamento cu ta 
respeta su mes, no ta aproba 
mas placa pa un fondo asina sin 
cu e Minister duna cuenta di e 
añanan anterior. 

E fondo a haya durante e 
temporada di 2011 te cu awor 
30 miyon florin, pero no ta 
cumpli cu e obligacion di duna 
cuenta. 

Segun e Minister nan a pidi 
oficinanan di accountant pa 
traha e cuentanan anual, pero 
nan no ta cla ainda. 

Subsidio di otro fundacionnan 
ta wordo corta 
Si tabata otro fundacionnan no entrega nan 
cuenta anual, mesora Gobierno ta corta den 
nan subsidio. Pero awor cu ta un fondo di 
Otmar Oduber, e si por haya mas fondo sin 
duna cuenta riba añanan anterior? Esey ta 
inaceptable, segun lider di MEP. 


Gobierno structuralmente durante 6 anja a 
bin ta hibando un mal maneho financiero, sin 
kier duna cuenta di nan mal maneho. E fondo 
di turismo di Minister Otmar Oduber a ricibi 
30 miyon florin den ultimo añanan, y no kier 
entrega relato anual. Esaki naturalmente no ta 
aceptable sin un sanccion contra esaki. 

“Locual mas mi a lamenta ta cu ningun 
Parlamentario di AVP a pone atencion n’e 
punto importante aki. Nan a djis elogia e 
Minister pero ningun di e Parlamentarionan 
di AVP a hala atencion di e Gobierno cu nan 
obligacion financiero. 

Ta esaki ta locual a hinca nos pais den 
problema tanto tempo, ta esaki a pone cu 
Gobierno a redobla nos debe, y awor ta causa 
cu nos a perde nos automomia. 

Si e ley aki lo a wordo trata despues di CAFT, 
e lo no wordo aproba pa CFT, pasobra no tin 
cuentanan anual entrega. 

Pesey, si realmente e Parlamento aki ta respeta 
su mes, hamas e por aproba un presupuesto pa 
2015 tanten cu e cuentanan anual no ta traha 
desde 2012! 

Fraccion di MEP ta contra e fondo aki, tanten 
no tin transparencia”, lider di MEP e duna di 
conose. 

Danki na colaboracion di pueblo: 


Polis ta detene sospechosonan di 
atraco den apenas mey ora 


DIAMARS mainta apenas mey ora despues 
di cu e melding a drenta na Central di Polis 
cu un señora di edad a wordo atraca den 
Helfrichstraat na San 
Nicolas, Polis a logra 
gara e sospechosonan 
den Village. E atraco a 
tuma lugar na altura di 
Boogaard Assurantien. 

Testigonan a duna 
descripcion di e dos 
atracadornan na patruya 
di San Nicolas, cu a 
distribui e informacion 
aki rapidamente pa 
tur Polis via radio cu 
activamente a sali pa 
sali busca y pa 8:05am 
a raporta detencion di 
e sospechosonan. 


di coleganan na un forma efectivo y eficiente. 
Cuerpo Policial ta gradici tambe tur esunnan 
cu kier duna tip, pero kier haci esaki na un 



forma anonimo via di telefon 11141. Laga un 
mensahe rib>e tiplijn 11141 y tur mensahe lo 
wordo procesa. 


EXTENDED 


INSELAIR 

Reaching Higher 
Since 2006 


SALE! 


Polis ta rib’un “trend” 
masha positivo di gara 
atracadornan apenas 
algun rato despues 
di nan acto. Mescos a 
sosode e ultimo dianan 
aki. Mester resalta cu e 
logro aki no ta posibel sin 
bon suministro di tip pa 
parti di testigonan. 
Cuerpo Policial ta gradici 
e bon cooperacion di 
comunidad. Cooperacion 
di pueblo ta importante 
den casonan asina, 
unda cu Polis ta bay 
den accion y ta haci 
detencionnan relampago 
danki na bon descripcion 
di e sospechosonan y 
tipnan valioso di 
comunidad. 

Ta hopi importante pa 
yama 100 asina cu un 
incidente tuma luga y 
comparti informacion cu 
Polis inmediatamente. 
Esaki ta haci 
posibel pa Polis por 
atende cu e victima 
mas liher posibel, 
y tambe pa por 
yama pidi ayudo 

including government taxes and airport departure tax, excluding Curaçao airport departure tax • • • Fares are based on return flight. 
Fares are not available for group bookings • • • Seats are limited • • • Fares are non-refundable and non-transferable. 


ooo 


BOOK AND CHECK-IN ONUNE AT WWW.FLY-INSELAIR.COM 

Nelson Oduber relatando e traicionnan di AVP: 

“Ámor pa bo patria, nace bo 
ta nace cune y den cas di 
mi mayornan no tin lugar 
pa traidor" 


“PARTIDO AVP debe su existencia na 
traiciona su votadornan y pueblo en general. 
Desde mi infancia mi difunto tata a conta mi e 
historia di AVP y pakico nan tur a bay cu PPA. 
Lo ta bon pa mi comparti mi experiencia cu 
nos hobennan y esnan interesa den historia di 
AVP den relacion cu Hulanda. Desde cu mi a 
studia Staatsinrichting mi a interesa den esaki 
su desaroyo”, na palabra ex Prome Minister 
Nel Oduber, kende aparentemente ta haci su 
re-entrada den politica, despues di a anuncia 
su retiro. 

“Na aña 1947 difunto Henny Eman, lider di 
AVP a guia e lucha yama Separacion y a bay 
den e districtonan colectando firma pa enfrenta 
Hulanda. No menos cu 2147 Arubano a firma, 
entre otro mi tata, su rumannan, ambos di mi 
padushinan y casi 20 famia Oduber. 

E tempo ey ningun fam Vos, Sneek, Engelbrecht, 
Wong, Abath, Margaretha, Godett, Oliviera, 
de Meza, Reyes, Varlack, Hooijboer, Dowers 
etc., no tabata mag di firma. Si esaki no ta 
discriminacion, ta con nos tin cu yama esaki 
anto?” 

AVP y Interimregeling 

Segun Nel Oduber, tabata dia 19 juli 1948 cu 
Henny Eman y Shon A Eman a laga tur e 2147 
Arubianonan cu a firma pa Separacion na caya. 
Dia 9 di mei 1947 Gezaghebber Kwartsz a 
manda bisa Gobernador den un carta secreto, 
e.o. lo siguiente: “Wonderlijk genoeg wistdrs. 
F. da Costa Gomez onlangs Eman over te halen 
om de Interim-Regeling te steunen”. 

Esaki tabata e prome traicion contra e 2147 
Arubianonan cu a firma pa Separacion, 
despues di acepta e Interim-Regeling, unda 
Aruba a ser hinca bao di Antiyas. 

E tempo ey difunto Juancho Yrausquin 
a distancia su mes di AVP y den e buki di 
Annemarie Kasteel e historia aki ta para 
textualmente lo siguiente: ”Enkele dagen 
geleden heeft Statenlid Yrausquin zich in 
een openbare vergadering gedistancieerd 


van Eman, ten eerste omdat Eman zijn volk 
verraden heeft door nu het Plan van Poelje te 
laten varen en ten tweede, omdat Yrausquin 
een familie-regering van de Emannan vreest”. 

E traicion di 12-8 

Dia 13 di oktober 1949 e traicion a ser 
concretisa den Staten di Antiyas, unda AVP a 
vota p’e Interim-Regeling hincando nos den e 
Antiyas di 6, pues cometiendo otro traicion. 
Na mei 1950, Tweede Kamer a acepta e 
Interim-Regeling y e cambio di 8-8 a bira 12-8, 
unda Corsou practicamente por goberna su so 
cu 1 asiento di un otro isla. 

E tempo ey e lider di AVP a declara cu Aruba no 
a perde nada, pero ta Corsou a haya 12 asiento. 

Partido AVP no a reacciona y no a ni protesta, 
al contrario nan a bin Aruba y fiesta nan 
traicion. Pueblo Arubano si no a keda contento 
y na augustus 1950 tratamento di e Interim- 
Regeling den Eerste Kamer a tuma lugar, unda 
e partidonan UNA y PPA - cu a lanta pa motibo 
di e traicion di AVP - y Camara di Comercio a 
pidi pa rechasa e Interim-Regeling. 

Esaki a sera e capitulo di Separacion 
y AVP a hinca Aruba den Antiyas di 
12-8 y pesey nunca mas nan a celebra 
e traicion aki. Desde periodo ey te 
1971 PPA a gana tur eleccion, segun 
Nel Oduber a conta. 

E prome KB pa AVP 
Tabata dia 9 di februari 1971 cu 
awe den feliz memoria Betico Croes 
a funda MEP, cu a saca Aruba for di 
e Constelacion Antiyano di 12-8 y a 
percura pa 1 januari 1986 nos a bira 
un pais autonomo den Reino Hulandes. 

E historia aki ta suficiente conoci con e 
proceso ey a bay. 

Lamentablemente nos Creador a tuma 
nos lider stima dia 26 di november 
1986 y a bin un otro dimension na nos 
structura estatal. 

Di momento cu un otro Eman a drenta 


Gobierno na 1986, Hulanda a bolbe cuminsa 
mina nos autonomia. 

E prome caso ta un Embahador Mericano na 
Hulanda a reclama Gobierno Hulandes cu 
Gabinete Eman tabata coopera cu labamento 
di placa y traficacion di droga na gran escala 
y tambe cu containernan di acetona pa traha 
coca tabata pasa via Aruba. 

Hulanda a manda Onno Koerten bin investiga 
Gobierno y e situacion unda el a traha un 
raport devastador contra Henny Eman. 

Como resultado, dia 22 di october 1994 
Hulanda a pone e prome KB riba cabez di 
Watty Vos, unda a kita Seguridad Nacional 
for di dje y pone bao di Gobernador. Esaki 
tabata traicion contra integridad di nos pueblo 
y berguensa unda Merca a pone Aruba riba 
lista preto. 

Mas traicion di AVP 

Den e e periodo 1986-1988 Gabinete Eman a 
trece Mafia Italiano, manera Spartaco Ghini, 
Cuntrera etc. Aruba, unda pa prome bez den 
historia di Mafia Siciliano Italiano na october 
1987 a reuni cu cartelnan di droga di Medellin 
den un hotel na Aruba. 

Durante 1994-2001 Gabinete Eman atrobe 
den Gobierno, ata Hulanda a manda investiga 
4 proyecto corupto, esta Setar, Fabela, Radar, 
Waf, segun e historiador Nel Oduber. 

Ora Gabinete Eman tabata mete directamente 
den trabao di Polis y Ministerio Publico, 
Hulanda a manda Comison de Ruiter investiga 
e corupcionnan aki y nan a traha un raport cu 
yama “Met alle respect”. 

Ora bo lesa e raport ta cos di yora di berguensa 

pa bo pais. Hulanda hasta a exigi Henny Eman pa kita 
un Hefe di Polis y su reemplasante. 

Pues, otro traicion di alto nivel di Gobierno di AVP! 

Lasonan dudoso di Mike Eman 
Na Merca nan tabata yama Ministro Presidente Eman, 
“La luna que brilla” y esun di Husticia, “Diamante 
Negra”. 

Esaki tabata den raportnan unda tabata papia 
di Aruba. Merca constantemente tabata reclama 
Gobierno Hulandes riba e lazonan dudoso di Henny 
Eman y su Gobierno cu baho mundo. 

State Departement, 25 di november 1996, Jonathan 
Winer di Bureau of International Narcotics & Law 
Enforcement a bisa lo siguiente: “Wat betreft Eman 
als counterpart, ja, ik begrijp wel waar je naartoe 
wilt, is dit kabinet onder leiding van die premier 
voldoende geloofwaardig als partner om namens de 
VS zaken mee te doen. Ja, ik moet opeens denken 
aan die prachtige scene in de film ‘Caligula’, waarin 
keizer Nero aan Herodes Agrippa vraagt: neem je 
steekpenningen en omkoop-acties aan? Waarop 
Herodes zegt: Jazeker. Nero weer: hoe kun je dat nu 
doen? Herodes: Ja maar, ik neem ze van beide kanten 
aan om de zaak in evenwicht te houden”. 

E relato ta di 6 pagina y ainda Nel Oduber ta bisa di 
por publica hopi mas y ta pesey Henny nunca por a 
yega ningun caminda cu e Mericanonan. Hecho ta cu 
nan no tabata confi’e! 

Mike cu su lasonan cu Kiko Gomez, Montesino, Ospino 
Spam, Calle Serna, El Pollo no ta diferente y bo mester 
mira e scenario crea awor aki unda Hulanda ta actua 
bao presion di Merca pa tur e baho mundonan rond 
di varios di e gobernantenan actual. 

“Awor nos ta para n’e punto cu partido AVP ta cla pa 
bolbe comete otro traicion contra nos pueblo y cu lo 
keda demostra cu e partido aki y e Emannan no por 
wordo confia cu destino di e pais aki. Un bez traidor, 
semper traidor!”, Nel Oduber a conclui cu su relato. 


Henny Eman v Spartaco Ghini 




CENTRALE BANKVAN ARUBA 


BEKENDMAKING 

Op 29 juli 2015 heeft de Centrale Bank van Aruba ("CBA"), ingevolge 
artikel 14a, lid I van de Landsverordening toezicht verzekeringsbedrijf 
(AB 2000 no. 82) ("Ltv") aan Guardian Holdings Limited (GHL), 
Guardian International Inc. (Gil) en Fatum Holding N.Y. (FH) 
toestemming verleend om via Fatum Brokers Holding B.V. (FBH) en 
Fatum Holding Aruba VBA (FHA) een 100 procent gekwalificeerde 
deelneming te verwerven in Elvira Verzekeringen N.V.Tevens heeft de 
CBA op voomoemde datum toestemming aan GHL, Gil en FH 
verleend om, ingevolge artikel 4, lid 4 van het Landsbesluit toezicht 
assurantiebemiddelaars (AB 2014 no. 6) juncto artikell4a, lid I van de 
Ltv, via FBH en FHA een 100 procent gekwalificeerde deelneming te 
verwerven in Boogaard Assurantien N.V. 

Oranjestad, 26 augustus 2015 



STATENVAN ARUBA 

OPENBARE VERGADERING OP 27 
AUGUSTUS 2015 OM 
08:30 UURV.M.INDE 
VERGADERZAAL VAN DE STATEN 
VAN ARUBA 

TE BEHANDELEN ONDERWERP 

Agenda: 

Ontwerp-landsverordening 
houdende tijdelijke regels met 
betrekking tot het 
onafhankelijke toezicht bij de 
totstandkoming en uitvoering 
van de 

begrotingen van het Land en 
daarmee samenhangende 
aangelegenheden 
(Landsverordening Aruba 
financieel toezicht) (ZJ 
2014-2015-825). 

De Pl v. Griffier, 
drs. J.l. Williams 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dcago n spedávj. 



i*** i rq 

CALAXYMIIn- 


m 


Samsung note edge 


blu sport 4.5 
afl. 210.00 


Samsungs3 minl 
afl. 315.00 


Also: Samsung S5 . s5 mini. Samsung S4, Samsung 4 mini, S3 mini etc..,, 
Accessories for all Samsung and Iphone modeis 

Toshiba Laptop 15.6 "4Gb 320Gb Harddisk. Afl. 900.00 
Hp Ink catridges. Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessories for all Samsung models and other oellulars. 
Unlock, reload, reset, upgrade, replace lcd, keypad, speaker etc. 

Version oficial di Polis 

Polis a tira riba 
sospechoso durante 
persecucion na pia 

Investigacion riba procedura ta den man di 
Landsrecherche 


DIAMARS anochi, nos a recibi 
e version oficial di parti di Polis 
riba e caso di tiramento, cu a tuma 
lugar na Savaneta. 
Lamentablemente, contrario p.e. 
na Corsou, no a haci mencion di 


sikiera e inicialnan di e victima. 
Pakico, no ta conoci, pasobra esey 
no lo stroba e investigacion. 

E version polical ta bisa cu algo 
prome cu 10 or di mainta, Cuerpo 
Policial a haya un yamada pa un 


bringamento di pareha. 
Cuerpo Policial a manda 
un patruya di San Nicolas 
na altura di Hotel Royce 
na Savaneta. Ey berdad a 
topa cu un hende muher 
maltrata. 

Na momento cu a bay 
detene e sospechoso, el a 
resisti y a core pa Polis, pa 
cual a start un persecucion 
na pia. 

Patras di Domino’s Pizza 
na Savaneta, Polis a uza 
su arma reglamentario y 
a tira e sospechoso. Su situacion 
ta for di peliger. 

Di acuerdo cu e maneho vigente, 
na momento cu un agente di 
Polis uza su arma reglamentario, 


mesora Landsrecherche ta tuma 
e investigacion over. Hunto cu 
Departamento di Polis Forensico 
y Recherche, bou coordinacion y 
supervision di Ministerio Publico, 
ta investigando henter e caso. 

Pa por garantisa transparencia y 
un investigacion integro, semper 
Landsrecherche, cu ta resorta 
bou di Procurador General, ta 
encabesa investigacionnan asina, 
unda cu tin Polis envolvi uzando 
nan arma reglamentario. 

Y p’e mesun motibo, Polis mes 
no por duna mas informacion 
n’e momento aki, debi cu e 
investigacion mes ta den man di 
Ministerio Publico. 

Mester menciona cu e victima 
a entrega keho di maltrato pisa 
contra su pareha. 


Detencion pa 
violacion di 

Ley di Opio 

WILLEMSTAD - Dialuna 24 di augustus 2015 
den oranan di mérdia Team di Mantencion y 


Órdo Publico General, durante di 
nan contrólnan en coneccion cu 
violacion di Ley di Opio y di Arma 
di Candela, a para un auto riba 
Helmien Magno Wiels Boulevard 
na altura di Edisonstraat. A haci un 
contról den e auto y a bin topa cu 3 
saco chiquito cu marihuana bou di e 
stoel di auto. 

A detené n’e sitio alrededor di 
13.00’or e chofer di e auto, J.A.A., naci 
na Córsou, di 32 aña di edad. A present’é 


dilanti di un fiscal auxiliar cu a ordená su 
encarcelamento pendiente mas investigacion. 
Siguidamente Polis a haci un entrada hudicial 
na cas di e sospechoso A. na Kaminda Seru 
Waterloo na Sunset Height unda nan a haña: 
2 Bóter di glas conteniendo marihuana; 
Diferente saco chiqufto di plastick conteniendo 
marihuana y cocaina; atributonan pa prepará 
y bende droga; 3 ‘crusher’ uzá cu cachi-cachi 
di marihuana; 1 bleki limonada conteniendo 
marihuana. A confiscá tur e articulonan aki y 
e investigacion ta continuá. 

Ley di CAFT ta regala 
autonomia financiero y 
confirma incapacidad di 
Gabinete Eman! 


indica cu Gabinete Eman no a substancia 56 
miyon na reduccion cu tabata falta y cu no tin 
solucion concreto. 

Pa agrega den e uitvoeringsrapportage 2015 
CFT a constata cu a cay atras den logra e 
obhetivonan y a indica cu tin duda cu e deficit 
di 2015 lo keda dentro di 3.7%. 

Asina tin un cantidad di ehempel cu bo por 
acumula pa splica e incapacidad di Gabinete 
Eman. 



MANERA ta conoci Parlamento di Aruba lo 
trata e ley di supervision financiero “CAFT” 
awe. E ley aki a nace y concretisa su mes despues 
cu Gabinete Eman a firma un protocol dia 2 
mei 2015 marando pia y man di Parlamento y 
Gobiemo pa loke ta maneho di finansa publico. 
E ley riba su mes ta 
con e college 
h i n c a d e n 
diferente 
procedura 
ora di acorda 
presupuestonan, 
pero tambe cuentanan 
anual. 

Sin lubida e ta describi e 
pasonan formal cu cada 
presupuesto of cuenta 
anual tin cu cana bou di 
e supervision di CAFT. 

Remarcabel ta, 
segun Gerick Croes, 
colaborador di MEP den 
Parlamento, e hecho 
cu e ley ta contene un 
cantidad di restriccion 
y den mesun rosea e ta 
kita poder di decision 
di nos pais. 

Esaki sigur ta algo di 
lamenta, pasobra e 
esencia di nos Status 
aparte ta wordo perdi 
ora cubo no ta liber 
mas pa maneha bo 
pais y otro ta tuma 
decision pabo! 

E accion y cifranan di 
e ultimo 6 añanan no 
solamente a demostra 
iresponsabilidad, un 
maneho deficient, 
pero el a revela tambe 
cu Gabinete Eman 
tin un incapacidad 
enorme pa maneha 


nos finansa publico. 

E solo hecho cu e debe nacional a crece for di 
2.226 biyon y bira 4.040 biyon (incluyendo 
cifranan di 2015) ta bisa suficiente. 

Nos por corda cu na aña 2014 e asunto a bay 
asina leu cu el a conduci na un Koninklijk 
Besluit y supervision financiero di CFT. 

Segun e colaborador di fraccion di MEP den 
Parlamento, durante e comienso di supervision 


Loke ta di lamenta ta cu Gabinete Eman 
semper a sconde e realidad financiero di nos 
pais, mientras e tabata bon conciente cu e 
tabata creando un debacle financiero cu nunca 
antes Aruba a yega di conoce den su historia 
cu consecuencianan riba termino largo pa nos 
future generacionan. 

E ta mas cu obvio cu Prome Minister den su 
afan pa evita di haya un otro KB of AMvRB 


(cu ta 



indica incapacidad di su 
Gobierno pa soluciona 
nos problema 
financiero) tabata 
dispuesto pa haci tur 
cos cual finalmente a 
resulta den Ley CAFT 
(algo cu tanto el a 
bringa y bay un welga 
di hamber contra dje). 
E ta importante pa 
recorda pueblo cu 
desde cu nos a haya 
Status Aparte pa 
2009 - den bon y den 
malo e situacion 
financiero por a 
biba cune y nunca 
a entrega nada! 
Awe pa sconde 
incapacidad di 
su Gobierno a 
core traha Ley di 
CAFT regalando 
autonomia 
financiero di 
nos pais, segun 
Gerick Croes. 

Alonso Tromp di PDR: 


Dicon gobierno no ta 
informa pueblo kico 
Ve consecuencia di e 
medidanan pa nan 
cartera 


“DIAHUEBS 

27 di Augustus 2015 ta bai ta 
un dia historico pa pais Aruba 
unda e Gobierno aki di AVP lo bai 
entrega un parti grandi di nos 
autonomia nos Status Aparte back 
naHulanda. Diahuebs tabaytrata 
e ley di CAFT den Parlamento,” 
Alonso Tromp di PDR ta bisa. 

Pa por logra un presupuesto 
balansa manera e acuerdo di 
CAFT ta prescribi, lo mester tuma 
medidanan. Medidanan lo tin 
consecuencia p’e poder di compra 
y e nivel di bida di e pueblo. 

E ora ta surgi e pregunta ‘dicon 
na ningun momento Gobierno ta 
duna pueblo informacion kico e 
consecuencia di e medidanan pa 


nan cartera ta? 

Alonso Tromp di PDR ta bisa cu 
Gobierno no ta duna informacion 
tampoko den ki areanan specifico 
lo bay tuma medida. Esaki lo crea 
claridad kico e medidanan lo 
nifica pa nan poder di compra y 
con e lo afecta nan nivel di bida. 
Den un democracia bibo esaki 
ta un procedura corecto pa sigi? 
Pasobra un deber di Gobierno 
ta pa informa su pueblo den un 
forma corecto. Ta conoci cu un 
gran parti di trahadonan na Aruba 
ta gana salario minimo of menos 
ora nan ta traha ilegal. Den caso di 
hendenan cu ta ricibi onderstand, 
ta conoci cu e suma aki no ta jega 
pa un nivel di bida digno. 

Esaki ta conta tambe pa 


penshonadonan cu ta biba di 
solamente penshon di SVB. 

Den un democracia bibo y cu 
respet p’e pueblo Gobierno at 
least mester a laga e instancianan 
concerni y cualifica hasi un 
calculacion kico e medidanan lo 
nifica p’e diferente gruponan di 
entrada. 

Aki nos por pensa riba p.e. 
Algemene Rekenkamer, Banco 
Central y Conseho Sociaal 
Economische Raad (S.E.R.). 
Tambe ta remarcabel cu Gobierno 
no a consulta e gremionan manera 
sindicatonan y e fundacionnan cu 
ta duna judansa social y material 
na hendenan di menos recurso. 
Por ultimo, loke cu ta riparabel 


tambe ta cu Gobierno no ta bin cu 
un solucion y splica e pueblo con e 
ta bai pag’e gastonan astronomico 
hasi aki bek. 

Pueblo di Aruba merese di haña su 
placa bek den caha y tambe sikiera 
un splicashon con nan tin pensa 
di logre. 

Ora cu democracia tin respet 
pa pueblo, nan ta duna bon 
informacion y ta defende nan 
interes pa tin un nivel di bida 
digno, aunke e ta minimo. 

“Como ciudadano conciente mi tin 
e responsabilidad pa hasi pregunta 
ora mi ta haya cu pueblo no ta 
haya informacion riba cual nan tin 
derecho,” Alonso Tromp di PDR ta 
termina ta bisa. 


Pa por haci di San Nicolas e 
Capital di Herencia Cultural 
planificacion ta continua 

Exitoso 
reunion riba 
desaroyo pa 
embeyece 
caya principal 
di San Nicolas 

PA por haci di San Nicolas e Capital di 
Herencia Cultural di nos isla mester percura 
cu nos bishitantenan na momento cu drenta 


San Nicolas sinti esaki di biaha. 
Conhuntamente cu Aruba T ourism Authority lo 
percura pa promocion tuma luga specialmente 
rib’e website di www.aruba.com y tambe riba 
rednan social, pa atrae turistanan cu tin un 
interes particular pa nos cultura. 

Ta importante pa ora e bishitantenan yega 
nos isla nan sa cu nos tin hopi mas di ofrece cu 
solamente nos bunita beachnan. Awor nos por 
trece nos turistanan pariba di brug pa conoce 
mas di cerca e cultura di Aruba tambe. 

E aspecto cultural lo haya un atencion debido 
te hasta den e infrastructura di San Nicolas. 
Tin varios Monumentonan cu ta hayando 
nan debido atencion y por agrega tambe e 
proyectonan di arte publico cu ta den ehecucion. 
Pero banda di esaki kier pone atencion tambe 
rib’e caya principal di San Nicolas. Tin un 
proyecto specifico pa embeyecemento di 
esaki. Ya caba e prome parti cu ta e area di 


Promenade tin 2 interesado pa ehecuta e plan 
di embeyecemento cual cu un destaho publico 
ta tuma luga dia 18 di september y ta calcula 
cu den dos luna e trabounan por inicia. 
Mientrastanto Minister Oduber a ricibi 
presentacion di e di dos parti di e proyecto cu 
t’e parti di mainstreet cu tin e parti di comercio 
tambe. Sr. Oduber ta bisa: “ E presentacion 
tabata un draft pa nos por cuminsa duna di 
nos banda nos opinion y a palabra mesora 
cu otro siman lo tin un presentacion na 
tanto mi persona como mi colega Minister di 
infrastructura Sr. Benny Sevinger, pa aproba 
e cambionan cu tin cu tuma luga.” 

Ta papia aki di un suma di 5 miyon florin cu 
lo bay inverti den e di dos fase di e proyecto. 
E proyecto completo ta un inversion di 8 miyon 
florin. E mandatario ta comenta cu despues di 
e proximo reunion mester tuma un decision pa 
traha di biaha p’e destaho publico por tuma 
lugar pa inclui esaki den e presupuesto di 2016. 

Segun Miro Martes di PDR 

E mocion di lider di 
PDR a resulta CRUCIAL 
pa esfuersonan di re- 
apertura di e refineria 


MIRO Martes ta bisa cu PDR tabata cla 
y raspa cu su mocion cu a wordu acepta 
unanimamente den Parlamento di Aruba 
na unda PDR ta pidi pa forma un comicion 
p’asina sondea e posibilidadnan di un 
posibe cumprado of interesado(nan), 
pa por logra re-apertura di e refineria na 
San Nicolas. Algun Parlamentario di AVP 
a critica lider di PDR tur sorto di forma 
y a aparenta di no tabata kere den re- 
apertura di e refineria, asina mes cu nan a 
sostene e mocion. Sinemabargo, despues 
di e combersacionnan entre nan propio 
Minister encarga cu energia y Gerencia 
di Citgo na Houston siman pasa, un carta 
a bay pa Valero, doño di e refineria na 
San Nicolas. Segun Minister President tin 
varios forma disponibel ainda pa tuma 
pa un re-apertura di e refineria. Entre 
e posibilidadnan, e refineria por wordo 
otorga directamente na Valero of na 


pais Aruba cu na su turno por lease esaki 
na Citgo. Si e re-apertura di e refineria 
sosode cu un maneho mas ‘sostenibel 1 
y duradero y inclui traspaso di pidanan 
grandi di tereno bashi y no usabel bek 
pa Aruba e decision pa un reapertura lo 
ta mucho mas facil, Minister President 
a finalisa bisando. “Nos di PDR ta spera 
awo cu es Parlamentarionan di AVP 
cu a critica nos lider y a desprecia su 
esfuersonan pa cu re-apertura di e 
refineria, porfin lo por uni n’e lucha pa 
re-apertura, despues cu nan propio lider 
sr. Mike Eman a biaha bay te Hulanda 
rib’e tema y awo ta convenci di e balor 
agrega di re-apertura di e refineria. Nos 
di PDR en todo caso lo sigui cu e lucha pa 
un re-apertura di e refineria conforme e 
mandato electoral cu nos a haya basa riba 
nos programa di partido,” Miro Martes ta 
conclui ta bisa. 


Rol 27 di augustus 2015 - Awe Corte di Hustica lo trata e.o. 

Ambtenaar cu a comete 
desfalco y a falsifica 
documento 


Horario 

Sospechoso 

Acto Castigabel 

08.30 

I.U.M. 

M. ta wordo acusa di como ambtenaar, den e periodo di 2011 te 24 
di oktober 2012, a intencionalmente comete desfalco y a falsifica 
documentonan. 

10.30 

R.R.R. 

R. ta wordo acusa di, conhuntamente cu un otro of otronan, den e 
periodo di 23 te 24 di april 2013, ladronicia di wiel di un auto. 

11.00 

A.A. 

A. ta wordo acusa di, den e periodo di 6 te 9 di oktober 2013, taba- 
tin un Harley y/of un grinder y/of otro tools di Makita y/of un com- 
puter y/of flatscreen den su posesion, mientras e tabata sa masha 
bon cu nan ta procedente di ladronicia. 

11.30 

M.C.C. 

C. ta wordo acusa di a menaza un persona cu morto riba 18 di 
juni 2014, dor di saca un cuchio na un forma intencionalmente 
menazante y bisa e persona cu si e bolbe mishi cu ne, e lo hinke, y 
despues a zwaai cu e cuchio y/of a tira e cuchio den direccion di e 
persona. 





.oa. 

NQWOPEN! - 

□ UR PREMIUM LARGE FORMAT AUDITORIUM 

• SUPER COMFORTABLE SEATING • 4K PROJECTOR 

• IMMERSIVE SURROUND SYSTEM • 3D TECHNOLOGY 

• STUNNING GIANT SCREEN 


AUGUST 27 - SEPTEMBER 2 






'•i'-sF'ar 


RUPERT FRIEND | HANNAH WARE 

HITMAN 


□ 

MON-THURS 5:00 | 7:20 | 9:40 
FRI 5:00 | 7:20 | 9:40 | 12:00 
SAT 2:40 | 5:00 | 7:20 | 9:40 | 12:00 
SUN & HOL 2:40 | 5:00 | 7:20 | 9:40 



LAKE BELL | OWEN WILSON 








„L! 




MON-THURS 4:50 | 7:10 | 9:30 
FRI 4:50 | 7:10 | 9:30 | 11:50 
SAT 2:30 | 4:50 | 7:10 | 9:30 | 11:50 
SUN & HOL 2:30 | 4:50 | 7:10 | 9:30 


JAMES RANSONE | SHANNYN SOSSAMON 


SlNJSTt^ 


MON-THURS 4:55 | 7:10 | 9:25 ® 
FRI 4:55 | 7:10 | 9:25 | 11:40 
SAT 2:40 | 4:55 | 7:10 | 9:25 | 11:40 
SUN & HOL 2:40 | 4:55 | 7:10 | 9:25 


O'SHEA JACKSON JR. | COREY HAWKINS 


STRAIGHl 


OUTTA 


COMPTON 


MON-THURS 5:50 | 8:50 
FRI 5:50 | 8:50 
SAT 2:50 | 5:50 | 8:50 
SUN & HOL 2:50 | 5:50 | 8:50 


E 


RUPERT FRIEND | HANNAH WARE 


0 


MON-THURS 8:40 
FRI 8:40 | 11:15 
SAT 8:40 | 11:15 
SUN & HOL 8:40 


ED HELMS | CHRISTINA APPLEGATE H HENRY CAVILL | ARMIE HAMMER 


VACATION 

WITH SPANISH SUBTITLES \ñj 

MON 4:45 | 7:05 | 9:20 
FRI 4:45 | 7:05 | 9:20 | 11:35 
SAT 2:30 | 4:45 | 7:05 | 9:20 | 11:35 
SUN & HOL 2:30 | 4:45 | 7:05 | 9:20 


THE MAN FROM 

U.N.C.L.E. 

WITH SPANISH SUBTITLES 

MON-THURS 4:00 | 6:00 
FRI 4:00 | 6:00 
SAT 3:20 | 6:00 
SUN & HOL 3:20 | 6:00 


MILES TELLER | KATE MARA 


F A N T 


a 


S T I C 


WITH SPANISH SUBTITLES 

MON-THURS 5:00 | 7:15 | 9:30 
FRI 5:00 | 7:15 | 9:30 | 11:45 
SAT 2:45 | 5:00 | 7:15 | 9:30 | 11:45 
SUN & HOL 2:45 | 5:00 | 7:15 | 9:30 


TOM CRUISE | JEREMY RENNER 


MISSIDN: IMPDSSIBLE 

R D G U E N A T I D N 


WITH SPANISH SUBTITLES 

MON-THURS 3:55 | 6:15 | 9:10 
FRI 3:55 | 6:15 | 9:10 
SAT 3:25 | 6:15 | 9:10 
SUN & HOL 3:25 | 6:15 | 9:10 


STARTING SEPTEMBER 3 | RICKY AND THE FLASH 
THE TRANSPORTER REFUELED 


(Mm 0a3áb Dta 0 Ms 0 


586-0074 


G&zdhEd sai? C31I27 J50? 


s 


Avjllabn oo 

App Store 


P* Google play 

E cma cu 
Santa Paula 
a topa horcan 
George 

Skirbi pa Clyde Harms 



RECIENTEMENTE Royal Caribbean a cambia ruta 
di dos di su cruceronan den Caribe, Freedom ofthe Seas 
y Oasis ofthe Seas, pa evita horcan Danny cu lo a pasa 
den nan caminda. 

Esaki a haci mi corda mi trip di Corsou pa New York 



O Kendall 


MOTOR OIL 




IVIOTOR OILS 


UNLIMITED PARTS 
M GENSTER # 12 - B TEL: 583 1001 



cu Santa Paula na september 1947. Nos 
tambe a topa cu un horcan, mi no sa con 
leu, pero Grace Line no a cambia nos ruta. 
Di loke mi ta corda, ta un milagro cu nos 
no a naufraga. 

Compara cu e dos bapornan di Royal 
Caribbean, Santa Paula di 1947 tabata 
hopi chikito. Oasis of the Seas ta un bapor 
di 362 meter di largura, mientras Santa 
Paula tabata midi menos di mitar di esey, 
apenasl55 meter. Santa Paula tabata 
desplaza 9,135 ton, menos di 5% di loke 
Oasis of the Seas ta desplaza (225,282 
ton). E cantidad di cabina (2706) riba 
Oasis of the Seas ta mas grandi cu e 
cantidad maximo di pasahero (2426) cu 
Santa Paula por a acomoda! 

Na september 1947 Santa Paula apenas 
a cumpli 4 luna cu el a bolbe den servicio 
turistico. Durante guera mundial el a 
sirbi varios aña y el a haci hopi biaha na 
beneficio di militar Mericano den tur 
laman di mundo. 

Despues di a gradua di Juliana School 
na juni, mi tabata biaha pa New York pa 
mi drenta Rutgers Prep. School na New 
Brunswick, NJ, un internado caminda 
varios otro Arubiano tabata studia. 

Na 1947 Santa Paula no tabata bin Aruba 
y mi mester a subi abordo na Corsou. 
Atardi laat 10 di september nos a sali di 
St. Annabaai y drenta lama Caribe. 

Mi no por a pensa cu prome cu nos yega 
New York nos lo topa cu George, e di tres 
horcan di 1947 y un di mas destructivo 
e aña ey. 

E siguiente mainta Santa Paula a mara 
na La Guaira di unda mayoria di e 
pasaheronan a bay bishita Caracas. Como 
mi tabata riba un budget masha chikito, 
mi no a baha di e bapor. 

E siguiente dia nos a drenta Cartagena 
y aya tampoco mi a baha, pero e 


zambuyadornan pa moneda cu otro 
pasaheronan tabata tira den lama a 
resulta un diversion hopi interesante. (E 
foto adhunto no ta saca na Cartagena). 
Di Cartagena nos a tuma rumbo nort. Dos 
dia despues e bapor a cuminsa sinti efecto 
di e mal tempo den Atlantico. 

E barco tabata lora di un banda pa otro 
y despues mi a nota cu e olanan tabata 
asina grandi cu de bes encuando e laman 
tabata cubri e proa cu sigur mester tabata 
haltura di un edificio di tres piso. 

Nunca mi por a imagina mi cu laman por 
t’asina bruto. Danki Dios cu e motornan 
di e bapor tabata masha potente y nos por 
a ploeg dor di e laman cu un velocidad di 
mas cu 30 km pa ora. 

Mi a drenta e comedor pa mi desayuna 
y mi a nota cu ta dos otro pasahero so 
tabata come. 

E mesanan tabata pega na vloer, pero e 
stulnan cu tabata los tabata drief di un 
banda di e comedor te otro banda. 

Entre tanto, mi stoma a cuminsa bira 
y mi tabatin miedo cu mi lo marea. Un 
waitress cu a sinti duele di mi a duna mi 
un cantidad di buscuchi seco y a bisa mi pa 
come esakinan so. (E bapornan di Grace 
Line na 1947 tabata e uniconan cu tabata 
uza waitress den nan comedor enbes di e 
stewards masculino). 

E pronostico tabata pa George sigui 
direccion nort- nortoost y supuestamente 
e mal tempo no tabata bay dura mucho. 
Pero manera hopi otro horcan, George a 
cambia direccion loke a haci cu nos mester 
a tolera e mal tempo pa un dia mas. Hopi 
pasahero a perde peso forsosamente den e 
dianan ey. Un siman despues cu nos a sali 
di Corsou nos a tranca n’e pier di Grace 
Line na New York caminda mi tabata 
masha contento di mira Uncle John y su 
famia, kendenan a bin topa mi. 
clydeharms@yahoo.com 


































E TEAM di maneho di Colegio EPI a cuminsa 
e aña academico 2015/2016 cu hopi proyecto 
interesante cu tin y lo tin un impacto grandi 
y positivo riba e scol den diferente sentido y 
faceta. 

Anky Donker, kende ta Director di 
“Bedrijfsvoering” ta splica cu un team di 
maneho completo, consistiendo di tres 
persona, nan ta cuminsando riba varios 
proyecto, di cual esun cu mas peso ta e 
“beroepskwalificatiestructuur”. 

E enfoke principal ta riba e tarea tarea di, 
hunto cu EPB y OAA, entre otro, crea un mihor 
conexion entre e enseñansa cu ta wordo ofreci 
y e mundo di negoshi na Aruba. 

Esaki ta ensera e traduccion di locual cu 
e studiantenan ta siña na un manera mas 
practico cu e mundo di negoshi ta compronde 
kico e scol ta haciendo. 

E docentenan y e calidad di educacion ta 
central, lo tin hopi cambio di structura y lo 
ofrece hopi training n’e docentenan pa cu 
formanan nobo di duna les, Donker a splica. 

EPI tambe lo ta desaroyando oportunidad y 
posibilidadnan pa amplia e ora y opcionnan cu 
e scol ta ofrece comunidad di Aruba. Entre otro 
lo ta trahando riba cursonan y otro maneranan 
pa facilita esnan cu no por bay scol den dia cu 
un forma pa yega na cierto calificacion despues 
di orarionan tradicional di scol, principalmente 
anochi. 

“Studentenadministratie” ta un otro area 
cu ta ricibiendo extra atencion, unda cu ta 
trahando riba implementacion integral di 
un Leerlingvolgsysteem (LVS) cu ta facilita e 


“cijferverwerking” pa e docentenan y ta ofrece 
e studiantenan mihor servicio. 

Asina ta yuda e parti administrativo tambe 
yega un nivel mas halto. 

Ademas di e proyectonan aki, Donker a bisa, tin 
e mey miyon florin cu e unidad di hospitalidad 
y turismo a ricibi pa medio di Minister Otmar 
Oduber for di Aruba Tourism Authority y tin 
trabaonan cu lo wordo haci hunto cu DOW 
pa cu mehoracion di e infrastructura fisico di 
e scol pa cual Minister Michelle Hooyboer- 
Winklaar ta yudando bon pa haya e fondonan. 


Colegio EPI na ocacion di 
apertura di e aña escolar 
nobo tambe a bisa bon- 
bini na Yraika Yanes como 
e Director di “Onderwijs”. 

Yanes, a cuminsa su carera den 
enseñansa despues di a gradua for 
di HAVO, na IPA. 

Despues di un aña na IPA el a 
dicidi cu e kier bay specialisa 
como docente pa 12-15, cual no 
tabata posibel na Aruba y el a 
biaha pa Hulanda pa studia HBO 
Scheikunde. 

Como docente di scheikunde, 
el a traha tres aña na un VMBO 
na Hulanda y despues a dicidi di 
bay Universidad di Utrecht pa su 
grado di bachelor y master den 
“Onderwij skunde”. 

Yraika Yanes a bolbe Aruba; unda 
el a traha na IPA pa 6 aña y na 
Universidad di Aruba pa dos aña 
p’e lerarenopleiding wiskunde. 


El a solicita p’e funcion 
na EPI, entusiasma 
cu e plannan 
pa desaroyo y 
inovacion, cual e 
kieraportanadje. 




OPENBARE AVONDLEERGANGEN ARUBA 



Bo ta creativo, responsabel, motiva y gusta traha 
cu bo man. Anto un opleiding na OAA 
Beroepsonderwijs scol anochi di ofishi ta net 
loque bo ta busca. Check nos out na 5827324 of 
bishita nos website: www.oaa.aw 
Inscribi pa aña escolar 2015-2016 






















WE ARE LOOKING FOR 


Due to our continued growth and success we are looking for the following 

candidate tojoin ourteam. 


Sales Associate (M/F) 


Key Qualifications 

Strong interest in technology, particularly Apple products, and agillty at learning new products 
and features. 

Ability to deliver great customer experiences in any environment and to be invigorated by con- 
stant personal interaction. 

Strong communication skills that let you converse as freely and comfortably with small groups 
as with individual customers. 

Description 

As a Specialist you're highly skilled at uncovering customers'needs, then following through 
with enlightening solutions. Not only are you the first person customers meet when they enter 
the store, but you're also the person who guides them — advising, selling, and even setting up 
their new products. You perform other roles within the store too, whether it's maintaining visual 
merchandising or assisting team members. Always curious, you stay on top of news about prod- 
ucts and initiatives, ready to apply your learning in customer interactions. Your success is meas- 
ured by team and individual productivity as well as overall store performance. You're proud to 
represent Apple, and you get great satisfaction from helping customers develop lifelong rela- 
tionships with Apple. 

Additional Requirements 

You're passionate about Apple and eager to share that passion with others. 

You're willing to learn and embrace the guidelines behind Apple's unique style of service. 

You have strong people skills-you're approachable, a good listener, and empathetic. 

You'll need to be flexible with your schedule. Your work hours will be based on business needs. 
Must have minimum MAVO diploma. 

Must have own transportation. 


if you think that this job is foryou please send us an email at: 
hr@istorearuba.com with a copy of your cv. 

Segun Fraccion di MEP 

Aruba ta 
atravesando 
momentonan 
HOPI TENSO 

Malcontento tur caminda 

FRACCION di MEP ta bisa cu e malcontento di 
cuidadanonan di nos pais ta wordo sinti tur caminda. 
Tur cos a bira caro, mientras cu e Gobierno aki a priminti 
di elimina BBO. 

Hopi famia ta bibando den pobresa. Nos grandinan no 
ta hayando e cuido cu nan mester haya, y tampoco e 
cuido di salud. 

Aruba a para bira un pais masha insigur, y ni con duro e 
miembronan di nos Cuerpo Policial actua, e decadencia 
di e ultimo 6 anjanan, ta wordo sinti tur caminda. 

Nos muchanan ta hayando enseñansa bou di 
condicionnan y calidad inferior, apesar cu e docentenan 
ta hasi nan maximo esfuerzo. 

Hopi ex studiante no por paga nan debe di estudio bek. 

Y e edad di hobennan adicto na droga ta birando cada 
biaha menos. 

Y den tur e problemanan social aki, nos tin un Gobierno 
cu a perde tur clase di credibilidad. 

Un Gobierno cu a gana eleccion cu promesanan falso, 
promesanan cu e tabata sa cu e no por cumpli cu nan. Un 
Gobierno cu a tuma decisionnan politico y asina a hinca 

Xpresa^ bo mes 

Scirbi pa: Ruben de Windt 

MEP ta cana cu bril di palo 
y no ta capaz pa kita esaki 


nos pais den decadencia financiero. 
Un Prome Minister cu ta lucha 
deseperadamente pa laga un legado 
cu no ta di un lunatico, pero ta mira 
tur su esfuersonan bai perdi. 

E Gobierno aki no por saca nos 
di e desastre financiero cu nan a 
hinca nos pais aden. Nan no tin 
ni e minimo intencion di sanea e 
situacion financiero, y si nan tabata 
kier mes, nan no por. 

Nan a demostra esey caba den e 
ultimo 6 añanan aki. 

Y kico e resultado ta? Mientras nan 
tabata yena nan saco, nan a redobla 
debe di nos pais. Nan a hipoteca 
futuro di nos yiunan y nan yiunan. 

Y ainda nan tin e pen den nan man 
pa sigi endeuda nos pais. Y nan a 
demostra caba cu nan lo no stop, 
pasobra apesar cu tin CFT, toch nan 
a sigi cu e Green Corridor, nan a sigi 
cu e Green Conference, nan ta sigi 
cu 9 Minister, nan ta sigi biaha y sigi 
fiesta. 

Esaki tin e pueblo fada, harta y 
rabia. Esaki a pone hopi cuidadano 
bira lomba p’e Gobierno aki. Na e 
alturanan aki nan no sa kico nan tin 
n’e Gobierno aki cu tin un lunático 
na cabes. 

Aruba ta pasando den momentonan 
hopi tenso, pueblo ta lantando, 
cosnan ta rebolteando. Y e Gobierno 
no ta hasiendo nada pa calma e 
situacion, es mas, e unico reacción 
di e Minister Presidente ta pa agita 
y instiga su hendenan pa busca 
problema. 

Aruba, kico lo keda di bo, despues di 
e tempestad cu yama Gabinete Mike 
Eman? Dios spaar nos. 


TA basta tempo caba MEP y DR ta blo 
kiek, critica, y ta haciendo un cantidad di 
fanfaria encuanto e supuestamente supervision 
financiero yamá CAFT. Nan ta pretendé cu AVP 
lo ta regalá autonomfa financiero di Aruba 
y ta jama tur hende pa bin protesta diahuebs 
benidero. Nan ta lubidá cu ta nan mes, cada 
bez a pidi Hulanda pa bin cu medida contra 
Gobierno di AVP. Pero e hendenan aki ta lubida 
un cos y aki bo ta mira cu nan ta cana cu bril di 
palo y no ta capaz pa kita esaki. 

Si nan tabata capaz pa kita esaki y wak un tiki 
mas leu, anto nan lo a mira kico tabata bin riba 
nan, esta e trampa cu Mike a pone pa nan. 

Tempo cu nan tabata na mando, nan a pluma 
e caha di Aruba y hasi nan mes miyonario. Nan 
a laga edificionan di Gobierno (propiedad di 
Aruba mes) bay decai pa nan traha nan mesun 
edificionan pa verhuur esaki cu Gobierno. 
(“Cash in the pocket”) 

Nan a verhuur un choller-hotel bieuw cu 
Gobierno y bira miyonario. (“Cash in the 
pocket”) Otro supuestamente a traha un deal cu 
un cadena di hotel pa por pone un Spa. (“Cash 
in the pocket”) Un abogado mediocre a lanta 
un banco. Ni e top-abogado di O. J. Simpson, cu 
ta miyonario di su mes y a cobra O.J. Simpson 
un cantidad di miyon pa defendé (cu succes) 
no por lanta un banco. (“Cash in the pocket”) 


Y asina por sigui nombra un cantidad di abuso 
mas. Mike y AVP a mira con nan a laga e lugar 
bancarota y a dicidf cu mester hasi algo urgente. 
Ora cu Gobernador a nenga di firma aña pasá, 
Mike a bay den protesta, pasobra Hulanda kier 
a bay mucho leu. Pero Mike tabata sá cu si 
cos sigui asina (dis-balanced budgets), tardi 
of trempan Hulanda ta cay aden. Den pasado 
Hulanda a duna MEP diferente KB caba sin bin 
cu un CFT. Pero Hulanda tambe a cambia. Tardi 
of trempan nan lo a bini cu un CFT. 

Mike a bay den welga. Si MEP y DR a pensa un 
tiki mas leu y tabata un tiki mas sabf, nan lo a 
sostené Mike den su lucha y Mike lo no a logra 
loke e tabata kier, esta pa bin cu un ley pa caba 
cu e bagamunderianan di MEP. 

Ki consequencia esaki lo tabata tin pa Aruba, 
mi no sá. Por ta cu Hulanda lo a bisa, ata boso 
independencia y laga cai. Y pesey ela bin cu 
CAFT, pa sikiera pone un di bo mes hende 
aden, fuera di un hulandes. Y aki mi ta ripiti 
e palabranan di Baba Herdé: NOS mester hasi 
Aruba mep-proof. Pa den futuro nan no por 
pluma e lugar aki mas y laga e caha di Gobierno 
bashi, manera N. Oduber a bisa y hasi. (Baba, 
baas bo tá!) 

Pa AVP e CAFT aki no ta un problema, pasobra 
nan tin hende capaz y serio cu kier traha pa 
Aruba bay dilanti y ta hasi esaki tambe. 

Dus semper nan lo bini cu un balanced budget. 




\ MESTER Dl PLACA? 


PASA Y COMPROBA PA BO MES! 


O JUWELENHU 

ORARIO 10AM - 6PM DlALUNA TE D 


ISJE 


DIABIERNA 




ORANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

Prome Minister Milce Eman a 
duna un man cu bashamento 
di fundeshi na Hospital 

Trabounan na hospital ta canando segun schedule 


DEN oranan hopi tempran di mainta 
empleadonan di OHL Arellano y Bohama a 
cuminsa cu e inmenso trabou di bashamento 
di fundeshi p’e edificio riba tereno di hospital 
unda e warehouse ta bay bin, e lugar central 
di distribucion di hospital. 

Prome Minister Eman tabata presente y den 
forma simbolico a duna un man bashando 
cement den e fundeshi. 

Manager di OHL Arellano, Jeff Shaheen tabata 
presente hunto cu Ruben Croes, proyect 
manager y coordinador di construccion pa 
parti di hospital. 

Presente tambe t’e otro Ruben Croes, di HJC 
Engineering Consultancy NV y controlado di 
tur loke ta regarda e trabou di construccion 
n’e sitio. Riba tereno di Hospital tin banda di 
OHL Arellano, dos contratista local trahando, 
Bohama y Albo. Tambe tin contratistanan 
chikito ta yuda cu e trabounan. 

“He did a fantastic job”, Shaheen a bisa di 
Prome Minister Eman. E manager di OHL 
Arellano a splica cu e trabounan ta canando 
segun schedule, loke ta hopi bon. 

Eman di cu e ta hayando mas y mas experiencia 
ya cu mas biaha e ta yuda ora tin avancenan di 


trabou di proyectonan di Gobierno. 

“Durante construccion di edificio di Cocolishi 
nos tabata duna aporte cada biaha cu tabata 
yegando un otro piso. 

Mi tabata aki algun tempo pasa y a wordo 
invita pa bin wak ora ta basha un di e vloeman. 
Awe ta trahando riba e edificio cu ta bay bira 
e warehouse acopla n’e edificio cu ta bira e 
utilities di hospital. 

Aki nos ta papia practicamente di un hospital 
nobo. Ta bay bin un sala di emergencia di 
17 kamber y ariba ta bay bin un cantidad di 
kamber cu ta bay haci posibel cu ora habri e 
hospital ‘nobo’ no ta bay tin kambernan di 5 
of 6 persona mas, pero di 1 of 2 persona, loke 
ta importante pa privacidad y trankilidad di e 
persona cu ta hospitalisa. 

Esaki ta un contribucion di e Aruba di 5 strea 
cu nos kier pa nos hendenan.” 

Eman a bisa cu por mira con e trabounan ta 
andando full speed y esnan cu ta supervisa ta 
bisa cu tur cos ta ‘on schedule’. 

“Hopi biaha den construccion tin contratiempo, 
pero aki esey no t’e caso. Unda nos ta aki para 
ta wordo construi dor di Bohama. Loke ta 
bunita di e proyecto ta cu e compania madre 


cu a gana e destaho publico, a envolvi un 
cantidad di otro contratista local, percurando 
pa mas hende haya trabou y di e forma aki tin 
efectonan economico y financiero. 

Mas hende haya trabou, mihor ta pa nan mes 
y pa economia di Aruba.” 

N’e momentonan aki na Aruba tin un cantidad 
di trabou di construccion andando. 

“Esaki ta algo historico”, Eman a remarca. 
“Historico, pasobra no ta trabounan cu ta 
sosode tur dia den un pais y den caso di Aruba 
por ta cada 30 of 50 aña cu trabounan asina 
ta surgi.” 

N’e momentonan aki tin construccion di un 
hospital nobo. E hospital actual tin mas di 35 
aña bieu, mescos ta conta p’e waf di container 
cu ta bin na Barcadera cu ta completamente 
nobo, trabounan den waf di Playa cu ta otro 
renobacion grandi, Green Corridor, Watty Vos 
Boulevard cu ta bay bin rond di Oranjestad. 
“Un cantidad di trabou cu ta crea empleo, cu 
ta crea entrada pa nos hendenan y ta stimula 
economia. 

Ora cu e construccionnan tur keda cla ta keda 
atras un infrastructura moderno, bunita y 
efectivo.” 

Misa pa Hubenlud 
na Parokia San 
Juan Pablo II, 
Tanki Leendert 



AWE diahuebs dia 27 
di augustus ta ultimo 
diahuebs di luna y na 
Parokia San Juan Pablo 
II na Tanki Leendert lo 
tuma lugar un Sacrifi- 
cio di Misa special pa 
hubentud. 

Tur hoben di pueblo 
di Aruba, pero special- 
mente hobennan di 
Tanki Leendert y becindario ta wordo invita pa 
asisti n’e Sacrificio di Misa aki, pa pidi San Juan 
Pablo II tur cos bon pa nan estudio pa aña esco- 
lar 2015-2016. San Juan Pablo II a sa di habri 
curason di hopi hoben. 


Rosario Bibo 
diabierna 
28 di augustus 
na Alto Vista 

DIABIERNA awor cuminsando pa 7or y mey 
di anochi lo tin otro Rosario Bibo na kapel di 
Alto Vista. 

Aki fielnan ta reuni pa resa pa diferente inten- 
cion manera pa un exitoso aña nobo escolar pa 
tur alumno. 

Lo pidi Birgen di Alto Vista pa proteha e mae- 
stronan pa nan por guia tur mucha rib’e bon 
caminda y pa mayornan tambe ta pendiente di 
e estudio di nan yiunan. 

Pa varios aña caba e comision Rosario Bibo ta 
organisa tur luna e anochi di oracion aki y hopi 
hende ta bini hunto pa resa sea pa un intencion 
personal of pa henter comunidad. 

Hesus mes a bisa “Unda dos of tres reuni den mi 
nomber, lo mi ta memey di nan”. 

Ta resa pa amor y felicidad reina den tur cas di 
famia, pa tur mucha por ta exitoso na scol, pa 
mayornan y maestronan tin semper un bon co- 
municacion cu e muchanan y hobennan. 

Pa esnan cu ta guia nos pais, pa enfermonan y 
grandinan. 

Tur hende ta bon bini. Trece bo famia. 


Daniela Piazzi ta cla pa 
representa Aruba na Punta 
Cana, Republica Dominicana 
pa Miss Beauty World 



NOS prome finalista di Miss Teen Aruba 
Intemational, e simpaticay elegante Dan- 
iela Piazzi ya ta den pleno preparacion 
p’asina e hunto cu su crew di preparador- 
nan sali dia 7 di september pa Republica 
Dominicana, na Punta Cana pa participa 
den Miss Beauty World. 

Daniela Piazzi lo competi na Sto. Do- 
mingo den e categoria Miss. Daniela mes 
ta super excited, manera cu el a haña 
sa cu e tin cu representa Aruba afo el a 
duna 200% di su parti pa siña lo mas cu 
e por p’asina e por bay bon prepara den 
tur aspecto. 


Mester menciona cu Daniela Piazzi ta 
un hoben cu ta propetaria di su mesun 
compañia cu ta Aruba Hostesses y reci- 
entemente el a wordo tuma na ATV canal 
15 p’e presenta e noticianan na Ingles 
tur anochi cu antes tabata na encargo di 
Yentl. 

Daniela ta super prepara y ta cla pa trece 
otro corona pa nos isla na Miss Beauty 
World. Bo tambe por vota via FB riba e 
pagina Miss Beauty World International 
unda ta pone delegadas 2015, like e page 
y like e potret di Daniela. 

Aruba nos ta conta cu bo apoyo ! 

Exito Daniela Piazzi, nos di 
GLW Foundation sa cu 
bo ta bay haci furor 
na Republica Do- 
minicana. 

No comindo po TEDxArubo 2015: 

Conoce e Startups di e prome 
Caribbean Beach Hackathon 

NA caminda pa TEDxAruba ‘Island of Sus- 
tainable Solutions’ a tuma lugar diferente di 
e asina yama ‘Inspiring Sessions’. E sesionnan 
aki a wordo organisa netamente p’e (young) 
professionals, studiante y entrepreneur local 
pa asina informa e inspira nan pa cuminsa y 
desaroya nan propio Startup. 

E prome Inspiring Session a enfoca riba kico 
ta Startups, kico nan impacto ta rib’e desaroyo 
di e economia local y global como tambe kico 
y con nos mes por aporta of participa den e 
desaroyo aki. 

E di dos Inspiring Session a wordo dedica n’e 
prome Beach Hackathon den Caribe, esta un 
hackathon na Fishermans Huts durante Love 
Festival. 

Señor Arnaud Collery, Chief Happiness Officer 
di Kikai Mining a facilita e Beach Hacktathon y 
e thema riba cual mester a desaroya e producto 
tabata ‘Happiness’. 

Happiness y technologia por bai man den man 
ora cu ta visiona un comunidad sostenibel 
caminda cu e technologia ta yuda mehora e 
calidad di bida di un persona y asta un comu- 


nidad completo. 

Geeks, nerds, designers, creatives, thinkers 
and do-ers a wordo invita pa participa den e 
hackathon aki caminda a ofrece e oportunidad 
pa brainstorm y desaroya un Startup di con- 
cepto te cu ‘final clickable product’ den 48 ora 
y finalmente pitch e idea aki pa un hurado. 
Den e caso specifico aki, e huradonan tabata 
señora Lindsey Wever di CMB, señora Sjeidy 
Feliciano di ATA y señor Alex Nieuwmeijer di 
Divi Resorts. E premio p’e participantenan di 
e grupo ganador, ta un pasashi ida y buelta pa 
un destinacion cu ta wordo opera pa InselAir 
Aruba. 

Beach Hackathon Startups 

A participa un total di 5 grupo y cada un grupo 
a desaroya un Startup den 48 ora. Despues di e 
48 oranan aki, a traslada e gruponan di beach 
pa Alhambra Ballroom caminda cu nan por a 
presenta nan ‘clickable product’ mas profes- 
sional posibel. 

‘Ban Yuda’ t’e Ganador 

Startup #IamAruba a desaroya ‘Ban Yuda’ cual 


ta un forma p’e pueblo di Aruba logra bira un 
comunidad mas uni. E ta consisti di un website 
unda cualkier hende por ofrece nan expertisio, 
tempo, of producto. 

Ora e oferta wordo hasi den e categoria adec- 
uado, cualkier persona por laga un commen- 
tario unda nan ta splika dicon a nan ta esun 
cu mester di e ayudo. 

E persona cu a traha e oferta ta kies un per- 
sona, anto por baiyude directamente despues. 
Esaki ta un forma facil y liher pa ofrece ayudo 
na esunnan cu mester sin mester warda un 
campaña caba, y pa esun ofreciendo ayudo 
e ta algo cu e por kies ki ora e por duna su 
tempo. Asina ta hasie mas conveniente pa tur 
dos banda. 

Cu e concepto aki nos ta spera di trese e ha- 
bitantenan di Aruba mas serka di otro pa bira 
un comunidad mas uni. 

E ganadornan di e team a ricibi como premio 
un pasashi ida y buelta pa cualkier destinacion 
di nan gusto cu ta wprdo opera pa Inselair. 
Ademas, e team lo ricibi guia durante 3 luna 
pa sigi amplia y desaroya e concepto y realisa 
finalmente e Startup. 

Muchcmcm cu a participa 
na Ban Move Camp 2015 
a haya un bon revicion 
riba nan salud oral 





ORAL Health Foundation (OHFA) conhuntamente cu 
Jeugd Tandzorg un bes mas a duna nan apoyo na “Ban- 
Move Camp 2015” cu Aruba Sport Unie (ASU) hunto cu 
IBISA a organisa pa muchanan entre 6 y 14 aña. 

Nan a participa na tur e localidad. Un cantidad di 206 
mucha a wordo revisa pa defini e estado di nan salud 
oral. E datonan lo wordo procesa pa saca e informa- 
cion di e salud oral di e participantenan. Den e hazaña 
aki OHFA a wordo apoya pa Jeugd Tandzorg kende a 
percurapa cierto material cu tabata necesario pa por 
a cumpli cu e checkeo oral y tambe Jeugd Tandzorg a 
percura pa e muchanan por a recibi un obsequio di 1 
skeiro di djente, dental floss y un sticker. 

OHFA y JTZ a manda un format cas pa informa e may- 
ornan tocante e salud oral di nan yiunan, acompaña pa 
tips tocante cuido oral. 

Fundadora di OHFA; Dr. J.K.D. Franca ta gradici ASU 
p>e oportunidad cu a ser brinda pa por a haci e revi- 
cionnan oral durante e “Ban Move Camp 2015”, cual a 
resulta di ta un tremendo oportunidad pa por a educa 
nos muchanan rib>e importancia di cuido oral optimal 
y Jeugd TandZorg pa nan apoyo incondicional. 

Wit Gele Kruis 
cu curso pa 
Futuro Mayornan 

E cursonan pa futuro mayornan di Wit Gele Kruis ta wordo organiza pa varios aña. Na 
aña 1993 e curso a wordo organiza 4 biaha y cada biaha cu un duracion di 8 anochi. 
E aña aki e cursonan lo bai tin un duracion di 8 anochi. 

E siguiente curso lo tuma luga na: September 2015 na Club Kibrahacha na Piedra Plat. 
Durante e curso diferente orador lo trece nan charla padilanti. Entre otro parteranan 
cu lo papia di embarazo y parto normal y complica. Enfermeranan di Horacio Oduber 
Hospitaal lo duna informacion di Kraamafdeling y Verloskamer. 

Enfermeranan di Wit Gele Kruis lo duna nan charla tocante ayudo na cas despues di 
parto, lechi di pecho, relacion entre mayor y yiu y tambe consultanan di Wit Gele kruis. 
Un mond hygienist lo duna su charla tocante cuido dental durante embarazo. Tambe 
lo bai tin charla tocante preparacion pa parto y Fundacion Pa Nos Muchanan lo bai 
informa mayornan con pa scohe un créche y tambe lo duna charla tocante cos di 
hunga pa mucha. 

Pa inscribi p’e curso pa Futuro Mayornan of pa mas informacion por jama telefoon 
523-4444 entre 8 or - lor di merdia y di 2or- 5or di atardi. 



Diasabra awor 

Guardian 
Group Kids ta 
organisa su 
Aquathlon 2015 


ARUBATriathlon Association ta organisa diasabra, 29 di 
augustus 2015 un Aquathlon pa muchanan te cu 16 aña. 
Por participa individual of den Team di Relevo. 

E evento aki ta cuminsa na Rodger’s Beach pa 7:00 di 
mainta. 

Ultimo dia pa inscribi ta awe diahuebs, 27 di augustus 2015 
te cu 12 di anochi via website: www.arubatriathlon.com 
DistanciayCategoria lo ta: Male-Female, 5-6 aña/7-8 aña: 
Run 500 m - Swim 50 m- Run 500 m. Male-Female 9-10 
aña /11-12 aña: Run 1 km - Swim 100 m - Run 1 km y 
Male-Female 13-14 aña 15-16 aña: Run 1.5km-Swim 
200m-Run 1.5 km. 

Guordion Group > Compeonoto Aquotlnlon Nocionol 2015 

Renze Postma, Linda Smith y Giannon Eights Overall winners 



DIADOMINGO , 23 di augustusr ultimo Aruba Triathlon Association 
a organisa e Guardian Group Campeonato Aquathlon Nacional 2015 
na Boca Cathalina. 

E Campeonato a conta cu participacion di 39 atleta individual y 4 team 
di relevo (2 persona cada un). 

E trayecto di e Aquathlon a consisti di coremento na pia (5 km), sigi 
pa landamento (750 m) y finalisa cu coremento na pia un biaha mas 
(2.5 km). E muchanan te cu 14 aña a haci mitar di e trayecto aki.. 

Renze Postma a resulta e ganador maximo di e competencia cu un 
tempo di 37:35. 

Den e categoria di dama, Linda Smith a sali Overall Winner cu un 


tempo di 50:10 y den e muchanan te cu 14 aña Giannon Eights (23:10) 
a sobresali! 

Aruba Triathlon Association a gradici e sponsor Guardian Group pa a 
patronisa e Aquathlon Nacional. 

Tambe un danki grandi ta bay na tur esnan cu boluntariamente a yuda 
pa por a haci e evento aki posibel. No por keda sin gradici e mayor y 
amigonan cu a bin apoya e participantenan! 

E siguiente competencia lo t’e Guardian Group Kids Aquathlon cu lo 
ta diasabra, 29 di augustus 2015 pa 7 di mainta na Rodger’s Beach, 
San Nicolas!! 

Lila de Cuba di Aruba Caribbean Cargo un 
biaha mas ta sostene Stichting Taekwondo 

Cu e di 6 Aruba 
Caribbean Cargo/ 
Arumia Logistics 
Taekwondo Cup 2016 


LILA de Cuba di Aruba Caribbean Cargo cu su warehouse di carga 
situa na Doral Miami ta contribui pa di 6 biaha consecutivo hunto cu 
Arumia Logistics Aruba na Brazil Taekwondo Stichting. 

Tur aña e campeonato ta wordo organisa den luna di september net 
despues cu scol ta habri p’e muchanan por haya un bon comienso bek 
y p’asina wak si nan por clasifica ainda pa Best of the Best. 

Aruba Caribbean Cargo/Arumia Logistics Taekwondo Cup ta wordo 
organisa dia 19 di september na Centro di Bario Brazil y e scolnan cu 
ta competi por bringa p’e Best Team Cup y hopi premio mas. 

Brazil Taekwondo Stichting su team p’e Best Team Cup lo wordo pu- 
blica dia cu Clifford Rasmijn ta bek na Aruba. 



zil Tae- 
k w o n d o 
Stichting ta suma- 

mente contento cu e gesto aki di señora Lila de Cuba di Aruba Carib- 
bean Cargo cu su contribucion un biaha mas na Brazil Taekwondo 
Stichting p’e di 6 aña. 


Nochi di Pelicula 


Na Centro di Bario Playa Pabao 



DIABIERNA, 28 

di augustus, direc- 
tiva di Centro di 
Bario Playa Pabao, 
ta organisa “no- 
chi di pelicula” p’e 
muchanan di Playa 
Pabao y di Aruba 
engeneral. 

E anochi di pelicula 
ta completamente 
gratis cu e posi- 
bilidad pa cumpra 
popcorn, hotdog y 
refresco na prijs- 
nan di famia. 

Ta cuminsa cu e 
pelicula pa 7’or pm 
y lo termina 8.30 
pm. Pues esaki ta 

un bon manera pa nos muchanan gosa di up bon pelicula despues di vakantie. 

Un invitacion ta bay na mayornan pa compaña nan yiu(nan) y bin disfruta di e “nochi di pelicula” na Centro di Bario 
Lo pasa e pelicula “Hotel Transylvania” 


Playa Pabao”. 

Celebra bida. Biba saludabel! 

Ennia ta partner principal di Beach Tennis Aruba 

Keda pendiente pa ENNIA Eagle Beach Tournannent 26 & 27 September 2015 





DEN su afan pa promove e mihor sistema di bida 
saludabel y feliz, ENNIA, e compania di seguro 
cu mas di 65 aña di servicio, a compromete su 
mes como partner principal di Beach Tennis 
Aruba. 

Durante un ceremonia cortico, Sjoerd de Vries a 
duna inicio oficialmente n’e periodo di torneo- 
nan di beach tennis. Despues di e acto oficial 
a sigui un “ Happy Hour” cu miembronan di e 
asociacion di beach Tennis Aruba y diferente 
sponsornan. 

E centro di e torneonan lo tuma lugar rib’e can- 
cha permanente cu tur facilidadnan di Beach 
Tennis Aruba. 

E veld ta situa entre Tropicana Hotel y Paradise 
Beach Villas y ta conta cu 700 miembro, 550 
adulto y 150 miembro hoben. E club ta conta cu 
17 beach tennis court ekipa cu luz, clubhouse, 
salanan di cambio, baño y douche y tambe un 
lugar di entretenimento pa mucha. 

E clubhouse ta habri diariamente entre 8.00 am 
te cu 11.00 am y for di 4.00 pm te cu 12.00 am. 
Tur anochi lo tin encuentronan entre e mihornan 
di Aruba. 

Tanto den e categoria Men, Woman, Mixed y 
seccionan Fun, Intermediate, Advanced y Pro. 
E culminacion lo ta 26 & 27 di september 2015 y 
ta priminti di bay t’e espectaculo di aña un biaha 
mas den e deporte di Beach Tennis. 

Ta bon pa menciona tambe cu ENNIA t’e spon- 
sor principal tambe di Internacional Beach Ten- 
nis Tournament cu ta tuma luga na november. 
Esaki riba su mes t’e evento anual di deporte mas 
grandi di Aruba. 

Den anticipacion di e tremendo evento aki na 
November y teniendo na cuenta e popularidad 
y tambe e expectativanan, lo organisa un evento 
cu yama “BTA goes to Eagle Beach” durante cada 
ultimo weekend di luna. Beach Tennis Aruba lo 
organisa torneonan riba 12 cancha di tennis, lo 
tin animacion di DJ’s, lo tin foodcourts y tentnan 
p’esunnan cu lo kier presencia e eventonan. 
Diaranson lo tuma e acto oficial na unda Beach 
Tennis Aruba lo firma un MUO cu ENNIA como 
sponsor oficial di e eventonan. 

“Nos ta orguyoso di e partnership cu ENNIA, 
cu ta haci posibel pa nos por sigui organisa 
torneonan y mantene e facilidadnan den bon 
condicion” Sjoerd de Vries di Aruba Beach Ten- 
nis a duna di conoce cu un sonrisa di satisfaccion 
riba su cara. 

Pa mas informacion por bishita e website: www. 
beachtennisaruba.com 

Mercado Santa Rosa hunto cu 
Interpaso 2015 na Villa Floralina 


PREPARACIONNAN grandi ta 
tumando lugar pa loke ta trata Mer- 
cado Santa Rosa conhuntamente cu 
Interpaso 2015. Esaki ya ta di 3 biaha 
cu esaki ta wordo organisa durante di 
Interpaso. 

Sigur cu bon cooperacion cu Organ- 
isacion Caballista Arubano (OCA). 
Esaki mas cu claro ta tuma lugar na 
Villa Floralina riba diadomingo awo 
30 di augustus cuminsando for di 10’or 
di mainta. 

Interpaso mes cu t’e competencia di 
Cabaynan di Paso Fino ta cuminsa for 
diabierna. For di 6’or di atardi ta cum- 
insa cu competencia di Cabay te den 
oranan di anochi. Despues di esaki ta 
sigui e anochi cu e agrupacion musi- 
cal Buleria pa tur hende pasa un rato 
moviendo e pianan. 

Diasabra lo ta un otro gran dia di Inter- 
paso 2015. Ta continua cu e competen- 
cianan di Cabay for di 5’or di atardi y ta 
sigui den oranan di anochi. 

Ora cu e competencia caba a sigui 
dibiaha cu e invitadonan internacional. 
Esaki t’e programa cu ta pasa via di 
Caracol Tvyama “Yo Me Llamo”. 

Den e caso aki ta artistanan cu ta imita 
Vicente Fernandez y Rafael Orozco den 
feliz memoria resonando nan cancio- 
nan mas gusta y preferi. E dosnan aki 
lo hasi nan presentacion riba diasabra 
anochi. 

Diadomingo lo t’e gran dia di Mercado 
Santa Rosa cuminsando for di 10’or di 
mainta. Aki bo ta bai haya diferente 
tent di nos productornan local cu lo tin 
producronan fresco pa ofrece n’e pueb- 
lo di Aruba. Lo bai tin productonan 
fresco traha manera Jam, diferente tipo 
Pica, pesto pa come cu buscuchi. Pro- 
ductonan manera Habon di diferente 
fragancia traha na Aruba mes. Cre- 
manan natural pa cutis especialmente 
p’e damanan di Aruba. Productonan pa 
cabey traha di nos aloe. 

Remedinan di tera traha di “Ginger cu 
semper e clientela ta pidi p’esaki 
E cos dushi no por falta den nos mer- 
cado. Lo bo bai haya entre otro, bolo di 
diferente sabor, drigidek, koeki, tert y 


otronan cosnan dushi pabo por saboria. 
Lo tin tambe algun obranan traha na 
man pa nos Artesanonan. 

E cuminda crioyo no por falta den nos 
Mercado Santa Rosa. Nos hendenan 
ta bin hasi nos mercado un bishita es- 
pecialmente pa saboria un plato dushi 
prepara pa nos hendenan local. 

Lo bai tin cabez cu higra, comcomber 
stoba, sabrito stoba, cocolisho stoba, 
balchi di chucho, e sopi di seafood y 
oester manera ta custumber. 

Algo diferente cu lo bai tin ta un porco 
henter yena y horna. 

E skina di cuminda vegetariano di nos 
amigonan di Dabaru manera semper. 
Durante di nos Mercado Santa Rosa lo 
tin tambe e di 3er competencia di Canre 
y Cabrito cu ta masha gusta durante di 
nos Mercado hunto cu Interpaso. 

Tin varios participantenan cu a inscribi 
p’asina competi rib’e diadomingo aki. 
E categorianan ta bai ta di Carne y 
Cabrito Crioyo y tambe Carne y Cabrito 
di rasa. Esaki t’e cuater categorianan 
cu ta competi. Cada categoria lo ricibi 
nan respectivo premio y tambe un 
certificado. 

Lo tin Hueznan internacional cu lo 
husga e competencia aki. Huesnan cu 
a bni especialmente p’e Interpaso 2015. 
Nos ta hasi un apelacion n’esnan cu ta 
partipanto den e competencia di Carne 
y Cabrito pa porfabor yena na tempo 
diadomingo mainta trempan p’asina 
e bestianan lo haya hopi molester y 
sofocamento di calor y solo. Lo tin 
personal di Santa Rosa pa yuda ricibi 
e bestiannan y asina ponenan den un 
cura cu a wordo prepara p’e bestinan y 
nan lo ricbi awa y poco cuminda pa nan 
acomodacion. E competencia ta planea 
pa cuminsa ll’or di mainta p’asina e 
por termina ta tempo pa e Interpaso 
2015 continua. 

Aruba completo ta keda corialmente 
invita pa yega diadomingo awo 30 di 
augutus pa un otro exitoso y afamado 
Mercado Santa Rosa conhuntamente 
cu Interpaso 2015 na Villa Floralina 
cuminsando for di 10’or di mainta. 

DIADOMINGO ultimo Ban- 
co di Caribe a aporta cu Mary 
Joan Foundation. Un grupo di 
boluntario a yuda clientenan 
jena standing order p’asina sigi 
yuda Mary Joan Foundation. E 
boluntarionan a yuda desde 8 
or di mainta te cu 8 or di ano- 
chi, p’asina por a duna opor- 
tunidad na nos clientenan pa 
pasa yena un standing order. 
Banco di Caribe ta contento cu 
nos por a haci un entrega di un 
cheque na balor di Awg. 2,000 
na Mary Joan Foundation. 
Na momento cu nos a haci e 
entrega aki nos a yuda subi e 
suma te na Awg. 40 mil. 
Banco di Caribe kier a re- 
corda nos clientenan cu no a 
hanja oportunidad pa sera un 
standing order diadomingo 
ultimo cu nan por pasa libre- 
mente serca nos durante ora 
di trabow pa haci esaki ainda. 


|V 

RENAISSANCE Festival Plaza lo ta converti den 
un area divertido caminda cu por bin gosa di musica, 
arte,baile,y cumindanan delicioso! Comparti den 3 stage 
y mas di 18 presentacion di artistanan local y interna- 
cional, Caribbean Sea Jazz Festival ta priminti di bira 
un otro exito rotundo. Bin gosa di e tremendo ambiente 
cu Grupo Niche ta trece cu ne, baila rib’e funky sounds 
di Earth, Wind & Fire Experience feat A1 McKay, scucha 
jazz Caribense di Maite Hontelé, kende alabes lo revela 
su album nobo ‘Tevoy a querer’ exclusivamente pa Aruba 
y di trompetista Roy Hargrove HR Factor. 

Full Line Up 

Manera tur aña lo tin musica pa tur gusto. Artistanan 
internacional cu lo presenta riba diabierna 25 di Septem- 
ber ta Earth, Wind & Fire Experience feat. The Al McKay 
Allstars, Mike Stern Band, Roy Hargroves’ RH Factor, The 
Ploctones y Delbert Bernabela. 

Artistanan local ta Fuente, Michael Bremo y The Failures. 
Riba diasabra 26 di September lo tin presentacion di 
Grupo Niche, Jessy J, MaiteHontelé y Roberta Gambarini. 
Rib’e dia aki artistanan local ta consisti di Robert JeanD’or, 
Live Xpressions, Johnny Scharbaay y Franklin Granadillo 
Big Band. 

Benta di ticket 

Ticket ta obtenibel na Superfood, Plaza Bookshop, Valero 
Boulevard, Valero Essoville, The Market na Alhambra y 
tambe na www.caribbeanseajazz.com pa $55. 

Na porta esaki lo bira $70. Nos hobennan te cu 15 aña tin 
e oportunidad di cumpra nan ticket pa solamente Alf 10 
cu ta obtenibel na UNOCA y Cas di Cultura. 

Tin un par di VIP cocktail ainda p’e prijs di $175 pa per- 
sona. 

Probecha di un view tremendo di e escenario y disfruta di 
waiter service mientras cu bo por sinta riba bo stul halto 
n’e cocktail table. 

No warda mucho paso e ta bai sold out pronto. 

Combi ticket cu TedX 

E aña aki tin un componente nobo caminda cu organ- 
isacion di Caribbean Sea Jazz Festival a team up cu TedX. 
TedX lo tuma lugar na Aruba den e siman prome cu Carib- 
bean Sea Jazz Festival. 

P’esnan cu ta desea di atende tur dos evento por opta pa 
cumpra un Combi Ticket. Pa atende TedX plus 1 dia di 
Caribbean Sea Jazz ta paga $129.50. Pa 1 dia di TedX y 
tur dos dia di festival ta paga $181. 

Un danki special n’e patrocinadornan kende nan ta Aruba 
Tourism Authority, Aruba Airport Authority, Insel Air, 
Renaissance Aruba Resort & Casino, Tropical Bottling y 
Divi Resorts 


FESTIVAL 


BENTA Dl TICKET PA 
CARIBBEAN SEA JAZZ 
TA DEN FULL SWING 

Xpresa bo mes 

E strategia di Mike su dilema ta p'e "time-out" vence, 

y e desmantelacion continua 

Po: Condeloño A. S. D. Wever 



UPP a alerta nos pueblo cu e biahe di Mike 
Eman pa Hulanda tabata simplemente un 
“smokescreen” pa gana tempo, y UPP ta haya 
razon un biaha mas si nos analisa e reaccion 
di Mike Eman ora el a regresa for di Hulanda. 
Loke a resalta den e splicacion di Mike Eman 
entorno su biahe pa Hulanda, ta na unda e ta 
bisa cu esaki tabata un 
“eye-opener”, y cu nan a pidi experticio di 
Hulanda den e toma di decision cu tin di tuma 
lugar: Hotel of refineria. 

Dos punto cu a resalta, na unda atrobe Mike 
Eman ta purba di hunga cu e inteligencia di 
nos pueblo, ta ora e ta bisa cu Gobierno di 
Aruba mester consulta cu su partner di Reino, 
esta Hulanda, pa cualkier convenio cu Aruba 
sera cu companianan internacional. 

Tambe e ta bisa cu e factibilidad y probabili- 
dad di un reapertura ta depende te con leu e 
compania CITGO lo mester acepta un partner 
y tambe haci inversionnan pa crea un refineria 
“green”. 

E argumento cu lo mester atende cu Hulanda 
y e Ministerio di Asunto Externo, pasobra ta 
trata di un compania internacional, ta bas- 


tante fofo. 

E ultimo añanan aki, Mike Eman su Gobierno 
a sera diferente MOU, diferente contrato 
cu companianan internacional (varios di e 
contractonan cu ta hole na corupcion), sin a 
atende cu Hulanda riba nan. Nos por bisa e.o. 
pa Hospital, OHL Arellano, Deutsche Bank, 
Credit Suise, ODINSA, Principe Bahia, pa 
menciona algun. 

Dicon esaki awor si ta importante? 

E otro aspecto cu Mike Eman a vocifera 
t’esun cu mester bin cu un refineria “green”. 
E expresion aki, y cu loke nos por a scucha di 
Otmar Oduber siman pasa, ta acentua e.o. e 
“dilemanan” di Mike Eman. 

Pa straño cu e ta zona, Mike Eman no ta mira 
e necesidad cu tin pa crea mas trabou di un 
banda pa nos Arubianonan, p’asina nan haya 
“green” pa por duna nan famia di come, ni 
tampoco pa yuda e caha publico di Gobierno, 
pero pa por alivia e presion cu aworaki ta existi 
riba nos hendenan y nan cartera. 

Pa cuminsa nos kier a enfatisa cu den nos pro- 
grama pa eleccion 2013 nos a pone nos dilanti 
cu si no tin opcion mas pa un refineria aki na 
Aruba, mester cuminsa pensa riba alternati- 
vanan pa un desaroyo economico duradero. 
Y den esaki nos a papia di “industria limpi”, 
esta cu mas bien ta tene cuenta cu nos medio 
ambiente (mama tera) y cu ta hi-tec, p’asina 
por ofrece oportunidadnan na nos Arubianon- 
an bon prepara particularmente riba e tereno 
tecnico. 

Nos a duna di conoce tambe recientemente 
- mirando e situacion cu Gobierno di AVP 
a hinca nos pais y nos pueblo aden - cu p’e 
proximo tempo, pa por minimalisa e dañonan 
financiero y baha e presion riba nos unico 
industria, esta turismo, un reapertura, si e ta 
factible, nos lo ta acepta esaki. 

E situacion financiero di Aruba ta precario, y 
enbes Mike Eman mustra aunke ta un tiki di 
sensates pa goberna e isla, lamentablemente 
UPP tin di constata cu Mike Eman ta keda cu 


su locura di “green”. 

Mike Eman den su desesperacion ta pone 
como condicion cu mester crea un refineria 
“green”. E ta un locura pa den un termino 
masha cortico, di apenas algun luna, haya un 
inversionista asina leu pa por cumpli cu un 
exigencia asina, y e pregunta ta si algo asina 
ta hasta factibel. 

Es mas, nos por comparti e opinion di bin cu 
un refineria cu ta minimalisa e emision di gas 
dañino, pero den forma “clean-technology” 
(p.e. haci uso di gas), cu ta algo mas diferente 
cu loke e ta pretende. 

Tambe nos por mira cu Mike Eman ta papia 
cu mester di un evaluacion “huicioso” prome 
cu yega asina leu, y p’esey tin un grupo di ex- 
perto poni eynan cu e intencion pa por studia 
e mihor posibilidadnan. 

Riba dje, ta bin acerca e exigencia di tecnolo- 
gia green, cu mas bien - p’e 4 luna cu ta resta 
- casi sigur nan ta poniendo e inversionista 
hala atras. 

Mike Eman a declara claramente cu lo tin un 
“time-limit”, y cu pa comienzo di otro aña, si 
no tin un decision clave, esaki ta nifica cu lo 
mester continua cu e desmantelacion. 

Un biaha mas loke ta wordo poni aki dilanti 
dor di Mike Eman, ta un indicacion pa nos cu 
lo NO bay tin un reapertura di e refineria, y 
keto bay Mike Eman ta keda hunga cu senti- 
mento di pueblo y purba gana tempo pa regla 
su “dilema”nan!! 

Aruba y Arubianonan, Quo Vadis?? 


I L 


g A . 

% Mainta 

Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

PolisTipLine: 11141 

AmbulanceSan Nicolas: 584-5050 

Ambulance Sasaki: 582-5573 

Ambulance Wayaca: 582-1234 

Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: st.Cruz N.V. 
Pariba di Brug: San Nicolas N.V. 


Dokter na warda 


Pabou di Brug: 

Pariba di Brug: Britt-Croes 


Servicionan 


ELMAR Storingdienst: 

523-7147 

SETAR Storingdienst: 

117 

Digicel: 

145 

WEB Storingdienst: 

525-4600 

Reina Beatrix Int'l Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The Olive Tree: 

5820000 

"Señor ta mi wardador, min'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, Pa mi bolbe haya forsa". 
Salmo: 23 


Cu inmenso dolor na nos 
curason nos ta anuncia fayecimento 
inespera di nos defunto stima: 

Randy Marcelo 
Anthony 

*16-01-1962 t23-08-2015 

Na nomber di su: 

Esposa: 



Yiunan: Hayden y Yxzaira Anthony 


Mayornan na Curaçao: Camilio (Shorumbu) Anthony y 
tGladys Anthony-Carmelita 


Suegro y suegra: Gabi y Sita Croes-Loefstop 

Rumannan na Curaçao: Jeanine (Jennie) Anthony 
Billy Anthony 

Jesse Anthony y esposa Jeannet 
Carlos (Chaquito) Pineda y señora 


Cuña: Sharin Shwengle-Croes y famia 

Subrino(a)nan na Curaçao: Jearmain Jansen 
Yizary Yazir Anthony 
Shamaline Pineda y rumannan 

Tanta- y omonan na Curaçao: Hilda de Windt 
Elsa Alberto 

Yvonne Caupin-Carmelita 
Eric y Frida Carmelita-Adamus 
Beatrix Michel (Chichi) 

Genaro y Greta Michel 
Antonio (Eddy) y Maureen Michel 
Melvin Peternella y rumannan 


Primo(a)nan na Curaçao: Edmundo Rooi y rumannan 
Tamara de Windt y rumannan 
Irasema Alberto y ruman 
Diana Anthony y rumannan 
Elton Gijsbertha y rumannan Clara 
Lupita Moreno y rumannan 
Angele Eustatius-Caupain 
Ynette Kramers-Caupain 
Aneli Carmelita y esposo 
Mishanou Frans-Carmelita 


Madrina y padrino, ihanan, bon amigonan, conocirnan 

Demas famia na Aruba y Curaçao: Anthony, Croes, Carmelita, 
Loefstop, Michel, Peternella, Rooi, de Windt, Clara, Alberto, 
Gijsbertha, Moreno, Pineda, Martis, Isenia, Walle, Gerald, 
Gougon, Santiago, Anthonij 

Acto di entiero lo tuma lugar na Aurora Funeral Home, diasabra 
29 di augustus 2015, na unda e defunto lo reposa for di 2'or pa 
4'or pm pa despues Sali pa Santana central na Sabana Basora. 

Adres pa condolencia: Aurora Funeral Home, diabierna 28 di 
augustus 2015 for di 7'or pa 9'or pm 

Nos kier a pidi nos disculpa si den nos tristeza nos por a lubida 
un of otrofamia. 

Nos ta lamenta cu despues di entiero nos no por ricibi bishita di 
condolencia na cas. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, pues mi'n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso dolor na nos curazon nos ta anuncia fayecimento 
cristianamente di: 



Adry Gerald Geerman 

*30-05-1953 - t23-08-2015 


Na nomber di su: 

Esposa: Honoria H. Geerman-Dirkz 
Yiunan: Asha, Orlin, Adrielle y comprometido Chris Braam, 
Kimberly 

Nietonan stima: Akilah y Yasfir 

Mama: Sra. Vda. Edith Felix 

Tata: tRaymundo Geerman 

Rumannan: Jetzel y Cathy Felix, tMerith Geerman 

Neo y Sonja Geerman-Donner, Ista Geerman 
Lenny y Otto Koridon, Edmond Geerman y Marcia 
Judith y Edilio Molina, Debra y Nilo Boekhoudt 

Tanta y omonan: Aisy Lampe-Felix,Tirso Felix y esposa 
Stanley Felix y esposa, Frank Hewitt y esposa 
Ronny Hewitt y esposa, Humphrey Hewitt y esposa 
Gwendeliny esposo 

Swa y cuñanan: Edgard, tNelson y yiunan 
Ronald y famia, Greta y famia 
Ricardo y famia, Rita y famia 
Mirella, Barbara y famia 

Ihanan: Nimrod Schollink, Ricardo Dirkz 

Subrino y subrinanan, tanta y omonan, primo y primanan 

Mihor amigonan: Ruben y Patricia Delange, Jose Martis, famia 
Sambo (Korsou) 

Ex coleganan: Don Carlos Restaurant y Concord Hotel 

Famianan: Geerman, Felix, Dirkz, Donner, Molina, Boekhoudt, 
Falcon, Koridon, Muller, Hewitt, Lampe, Croes, Osepa, Schollink, 
Raghunath, Lachangsing, Toscano, Ammerlaan, Maduro, 
Sambo, Chuckaree, Martis, Henriquez, Rasmijn, Solognier, 
Werleman,Thijsen, Lopez, Gumbs, van Varsefeld,Tromp, Van 
der Linden, Helder, Dorkas, Winterdaal, Kelly, Gil, Peterson 

Ta invita tur bisiña y conocirnan pa e acto di despedida cu lo 
tuma lugar diahuebs 27 di augustus 2015 di 9'or pa 11'or di 
mainta na Aurora Funeral Home. Cremacion lo tuma lugar den 
senofamiliar. 

Adres pa condolencia: Aurora Funeral Home, diaranson 26 di 
augustus 2015 di 7'or pa 9'or di anochi. 

Enbes di flor: un donacion na Edmond Harms Foundation lo ta 
altamente aprecia. 

Nos disculpa si den nos tristesa nos por a lubida algun familiar. 
No ta ricibi bishita despues di entiero. 

"Señor ta mi wardador, mi n'tin falta di nada; 
den cunucu di yerba berde, E ta ponemi sosega. 

E ta hibami na awa tranquil, pa mi bolbe haya forza". 
Salmo 23:1-3 


Conforme cu Dios Su boluntad y agradecido 
pa tur locual e la significa pa nos, nos ta 
participa cu a bai sosega den brasa di Señor: 


Susanna 
Maria Escorche 
Garda Dirksz 

Mihor conoci como: "Susy"of "Tana" 

*17 Februari 1963-121 Augustus2015 

Esposo: Adrian Rafael Escorche Garcia 



Yiunan: Jonathan Loaiza y Ghislaine Kock 
Joderick Loaiza 
Julienne Escorche Garcia 


Tata: Juan Dominico (Nico) Dirksz 

Mama: tAlberta (Betty) Oduber 


Tata di su dos yiunan: Esthelin Loaiza 

Como yiu:Marisabelle Croes Arends (iha) 

Adrian Jose (Chicho) 

Nieto: Jáhion Loaiza 

Ruman: Tito y Rulia Dirksz-Croes 

Sobrina: Jennifer Dirksz y Steward Tromp y yiu 

Sobrino: Joshua Croes y Roycelynn Fingal 

Omonan: Panchito Oduber y yiunan 

Miguel y Sita Oduber- Maduro y yiunan 
Everaldo y Silvia Dirksz- Prescott y yiunan 
Thomas y Lourdes Dirksz-Thiel y yiunan 
Eloy y Mani Dirksz- Willems y yiunan 

Tantanan:Petra y Oswald van der Linden- Oduber y yiu 
Dora y Piet Christiaans- Oduber y yiunan 
Sisi y Ronnie de Cuba- Oduber y yiunan 
Annie Dirksz 

Sofia Groeneveld- Dirksz y yiu 
Emelina y Nel Croes- Dirksz y yiunan 

Ihanan: Derrick Dubero - Esthelin Loaiza 


Amistadnan di Cas: Dennis Yarzagaray y Sra., Minguel Lampe, 
Jacqueline Carolina, Lilian Flemming, Joyce Feliciana, Humphry (Black) 
Curie, Carmen Franken, Roberto Brea, Pedro Silva. 

ExColeganan/ Alahambra Casino 

Trahadornan di: La Cabana Casino 

Canashito Farm Supply 
WEMA N.V. 

Korrectie Instituut Aruba 

Korps Politie Aruba (departamento Rijbewijs) 

Primo y primanan, swa y cuñanan, comer y compernan, bisiñanan, 
conocirnan, amistadnan y demas famia: Oduber, Dirksz, Escorche- 
Garcia, Vries, Vrolijk, Loaiza, Kock, van der Linden, Christiaans, de Cuba, 
Maduro, Croes, Arends, Werleman, Ridderstap, Flemming, Lobbrecht, 
Hoevertsz, Dirksen, Wernet, Koolman, Weller, Dubero,Tromp, 
Groeneveld, Willems, Hernandez, Curie. 

Ta invita pa e acto di entiero cu lo tuma lugar na Aurora Funeral Home 
diahuebs, 27 di Augustus 2015, na unda e difunto lo reposa for di 2:00- 
4:00 pm pa despues sali pa Santana de Vries na Santa Cruz. 
Condolencia lo tuma lugar na Aurora Funeral Home diaranson, 26 di 
Augustus 2015, for di 7:00- 9:00 pm. 

Nos ta lamenta cu despues di entiero nos no por risibi bishita di 
condolencia na cas. Nos kier a pidi disculpa cu si den nos tristesa, nos 
por a lubida un of otro famia of conocir. 

Cu Dios warda su alma te dia di redencion. 



sra. Susanna “Susy” 

Maria Escorche Garcia-Dirksz 


Staf y personal di Cuerpo Policial di Aruba 

Ta desea hopi forza na su casa, su yiunan, 

demas famia y conocirnan den e momento doloroso aki. 

Cu sra. Susy sosega na paz. 

"Precioso den bista di Señor ta morto di su santonan" 
Salmo 116:15 


Cu inmenso tristeza pero profundamento agradecido pa tur 
locual ela significa pa nos y pa tur e añanan cu Señor a permitie 
pa ta cu nos, nos ta anuncia fayecimento Cristianamente di nos 
querida mama, wela, bisawela, ruman, tanta y tanta grandi: 



Sra. Vda Maria 
Coleta Maduro-Lampe 

Mihor conoci como"Coleta, Mam, 
Oma,Tanta Co of Cocota" 

6 Maart 1916-24 Augustus 2015 


Na nomber di su yui nan: Griselda Maduro y famia 

Rudy y Sofia Maduro-Kocky famia 
NickMaduro 

Su nieto nan: Marc de Man y famia 

Sergio Maduro y Dayanira Donata 
Joan Ann Maduro y famia 
Richard y Xochimilca 
Maduro-Woorts y famia 

Su bisanieto nan: Marc Kock, Michael Maduro, 

Mitchell Maduro, Xendrick de 
Man, Xelly-Ann Maduro, 

Xeline Maduro, Xen Maduro 

Su ruman stima: Sra. Vda. Anette Maduro-Lampe y famia 

Demas famia Maduro, De Man, Woorts, Kock, Lampe, 
Boekhoudt, Lopez,Thiel, Krozendijk, Wever, Wouters, Ras, De 
Cuba, Kelly, Everon, Dijkhoff,Tromp, Janga, Paesch, Vries, 
Hernandez, Irausquin, Croes, Oduber, Rasmijn, Geerman, 
Rosenstand, Koolman, Kamminga, Leonardo. 

Ta invita pa e acto di entiero cu lo tuma lugar diabierna 28 di 
augustus 2015 di 9'or pa 11 'or na Aurora Funeral Home, 
despues lo sali pa Santana catolico na Playa. 

Nos ta pidi nos disculpa si den nos tristeza nos por a lubida 
algun nomber. 


Homber 
burachi 
a keda 
drumi 
den auto 

POLIS ta haya yamada 
diamars 06.51 y ta bisa 
cu e auto V-4418 ta para 
meimei di caminda dilanti 
un cas. Polis a bay n’e sitio 
y nan ta topa cu e auto 
y ta mira cu e chauffeur 
L.J.G.S. naci na Venezu- 
ela ta drumi den e auto. E 
tabata hopi duro drumi y 
Polis a haya problema pa 
lante. 

E tabata cansa y tambe bou 
di influencia. Polis a hi’e 
warda Shaba y su famia a 
bin buske. 

E auto a keda na warda di 
Shaba. 


Ladronnan a 
bay cu hopi 
placa for di cas 

CENTRAL a manda Polis 
diamars 12.52, na un cas 
na Semeleerstraat pa un 
kiebro y ladronisia. Eynan 
e muherF. tabisacu 09,30 
el a sali di su cas y a lague 
na yabi. El a laga e bentana 
di baño habri. 

Ora cu el a bolbe 12.45, el 
a mira cu e porta di e berg- 
hok tabata habri. El a haya 
straño y ora cu el a bay na 
su camber, e porta tabata 
habri. El a mira cu tur su 
camber tabata reboltia. 

E ta bisa cu e ta hayafalta 
di dos tas, un schoudertas 
y un otro tas, den cual 
tabatin 50.000 florin. E ta 
bisa cu e placa ta pertenece 
na un otro persona y e 
resto ta su placa di spaar. 
Central a keda poni na 
haltura. 

Gradicimento y invitacion 

Na nomber di su yiunan y demas famia nos ta expresa nos mas 
sincero gratitud na tur famia y conocirnan cu di un manera of 
otro a compaña nos, mustranan atencion y a duna nos sosten y 
consuelo durante malesa, fayecimento y entiero di nos defunto 

stima 



Sra. vda. Marcela 
Geerman-Kock 

Mihor conoci comoiThela" 

Un gardicimento na Dr. Winterdaal y verpleegsternan di eerste 
hulp y 3de verdieping na H.O.H. Un danki na Dr. Britt-Croes pa 
tur e añanan di atencion. Un danki na Koningin Wilhelmina 
Kankerfonds. Un danki na tur persona cu a hasi un donacion na 
Koningin Wilhelmina Kankerfonds. Un danki na Eltienne pa su 
bunita canticanan. Un gradicimento na tur cu a manda flor, 
krans, tarheta, telegram, yamada, message y whatsapp. Un 
danki grandi di profundo di nos curason na Sr. Anthony Latham 
y su personal completo pa nan bon servicio. 

Alavez nos ta invita tur famia y conocirnan pa 3 santo sacrificio 
di misa pa descanso di su alma cual lo tuma lugar; diahuebs 27 
di augustus 2015, diasabra 29 di augustus 2015 y dialuna 31 di 
augustus 2015 pa 7'or di anochi na misa Sagrado Curason na 
Savaneta. Despues di ultimo misa lo tin rosariona Nuñe # 57. 





A 

Invitashon 

Pa medio di esaki rumannan y demás famia ta invita pa asisti na 
un santo sacrificio di misa pa recorda 
3 luna di fayecimento y alaves fecha natal di nos difunto stima:. 



Cecily Julaina Canhigh 

Diasabra 29 augustus 2015 pa 7'or di anochi na Misa Sagrado 
Curazon na Savaneta. 

Boso presencia lo ta altamente aprecia 


Homber ta bisa cu nan 
a tira riba su auto 

CENTRAL a manda Polis diamars 18.07, den Emanstraat, na haltura di choller 
house di Ski pa un destruccion. Eynan e homber C. ta bisa cu 17.55, e tabata coriendo 
den Weststraat y di ripiente el a mira un homber cu un sorto pistol cu a tira tres bi- 
aha direccion di su auto Nissan Frontier A-60835. Segun C. ta bisa cu e pistol ta tira 
balanan chikito. 

C. a bisa cu un di e balanan a dal patras di e auto y dor di esey el a haya daño. Polis 
a mira e daño y a constata cu ta trata di un pistol. 

C. a bisa cu e no por a mira kende a tira, no por a duna descripcion. E ta bisa cu e 
sospechoso tabata bisti cu un camisa preto y ta color scur. C. a bisa cu e no tin prob- 
lema cu ningun hende. Polis a tuma keho. 





Doulatram Boolchand Nandwani 

"Patron" 

14December 1922- 18August 2015 

A memorial service will take place at 

Aiiirora 

On August 27th, 2015 

6 - 7:30 pm - Condolences 
7:30 - 8 pm - Memorial Service 

Condolences can also be sent to: condolences@boolchand.com 

Señor, na bo yui cu tabata nos Mama na mundo, nos ta desea di 
rindi tributo y yama danki pa tur amor cu e a duna nos y pa tur 
e sacrificio cu e a haci pa nos. Nos ta pidi Bo pa ricibi'ele den bo 
brasa di misericordia y pa pordon'ele loque e por a haci cu no 
tabata na Bo agrado y dune'le felicidad enterno entre bo 
Eligidonan. 

Cu inmenso tristeza na nos curazon, pero conforme cu 
bolundad di Dios nos ta participa fayecimento di nos mama, 
wela, ruman y tanta: 



Justina Ridderstap 

Mihor conoci como Ina 
25 juli 1945- 24 aug 2015 

Na nomber di su yiunan: 

Ineke y Loreto Dorothal-Borrebach 
Natalie Borrebach 

Anne y Anthony Werleman-Borrebach 
Nadina Kock y Eddy Semeleer 
Natasha Kocky Kenny Dirksz 

Nieto y nietanan: 

Milangeli Croes y Ricky Ollivierre, Ryan Croes y Leugene Croes 

Natisha Dirkszy Reymar Dirksz 

JaydrickSemeleer 

Manera nieto/nietanan: Shawndrella Blanco, Desmond Tromp y 
Rudjanira Croes 

Su rumanan: 

Dr.Alberto y Maria Ridderstap-Ridderstap 
Maria y Richard Vermeulen-Ridderstap (Hulanda) 

Sobrino y sobrinanan: 

Maike y Frenk Herms-Ridderstap 
Juan y Aisha Ridderstap-Anthony 
Onno y Zulayma Ridderstap-Croes y famia 
Anoushka Vermeulen (Hulanda) 

Richard y Patricia Vermeulen-Bos (Hulanda) 

Su tanta: Graciela Ridderstap 
Iha: Julie Kocky famia 

Su amiganan, bisiñanan, primo y primanan, comer y comper- 
nan y demas famia: Ridderstap, Borrebach, Kock, Dorothal, 
Werleman, Semeleer, Dirksz, Vermeulen, Croes y Ollivierre. 

Ta invita pa e acto di despedida cu ta tuma lugar diabierna 28 
augustus 2015 di 2or pa 4or na Aurora Funeral Home. E 
restonan di nos defunto stima ta wordo crema den seno 
familiar. 

Adres pa condolencia ta Aurora Funeral Home 27 augustus 
2015 pa 7or pa 9or di anochi. 

Nos ta pidi nos diculpa si den nos tristeza nos por a lubida un 
of masfamia. 


Homber mes a 
mustra sospechoso 

POLIS durante patruya diamars 01.40. a mira dos homber ta core rib’un bisicleta. 
Mirando cu e homber patras cu a spanta ora cu el a mira Polis, nan a para e homber 
cu e resulta di ta J.V.R. E otro homber a sigui core. J.V.R. tabata basta nervioso y 
intrankil. E tabatin un tas den cual e tabatin un sker di corta beton. Ora cu Polis a 
bise di con e ta core rond, el a bisa cu el a caba di traha. El a bisa cu e sker no ta di 
dje, pero di su omo. Mirando e circunstancia, Polis a confisca e sker y pone na warda. 
Polis a bise pa laga e omo bin warda pa busca e sker. Polis a sospecha cu e tabatin 
menos bon intencion. 


Angel "Roro" Rodrigo a cumpli 
10 aña na Healthy Living Club 



DESDE cu e gym Healthy Living club a habri su portanan na Piedra Plat Sr. Angle 
“Roro” Rodrigo a bira miembro y nunca a stop di train regularmente. 

Roro mes a cumpli e bunita edad di 81 aña y t’e cliente cu mas disiplina cu no ta falta 
un dia di training. 

Tur dia Roro hunto cu su amigonan Rudy Croes y Leonard Illidge ta train mainta 
trempan pa tene curpa den condicion y esaki ta un bunita ehempel pa nos hubentud 
cu cuidando bo cura door di come saludabel y train, sigur lo bo por tin un bida mas 
saludabel. 

Nunca Roro sa falta un dia di training cu excepcion ora cu e tin cu biaha pa bishita 
famia den exterior. Healthy Living Club y tur su amigonan di gym ta felicita Roro cu 
su 10 aña den gym y nos ta spera cu Roro lo keda cu nos 10 aña mas. Pabien Roro. 

Entregamento 
di premio n'e 
participantenan 
y ganadornan 
di Miss Aruba 

DIAMARS anochi durante un dinner ameno ofreci pa Mul- 
ligan’s Restaurant, a entrega e premionan n’e partisipantenan 
y ganadornan di e sertamen di Miss Aruba. 

Esaki a tuma lugar despues cu e President di Star Promosion, 
Sr. Renny Lacle a gradisi tur e candidata nan cu a partisipa 
n’e sertamen. 




Find us on 

Facebook g^Like 


www.facebook.com/AWEMainta 















